Προσφυγικό - Βρετανία: Οι αυστηρότεροι έλεγχοι των συνόρων γεμίζουν τις τσέπες των διακινητών | in.gr\n11 Μαΐου 2021, 22:20\n«Συγγνώμη, δεν έχω πολλή μπαταρία. Την τέλειωσα βλέποντας βίντεο στο YouTube για να μάθω πώς να συναρμολογώ βάρκες», λέει ο Αμπουζάρ στους δημοσιογράφους του Guardian. Τους μιλά μέσα από κλήση βίντεο, από μια ερειπωμένη καλύβα του Καλαί, που είναι πλέον το σπίτι του. «Θέλω να υποβάλω κι εγώ αίτηση ασύλου στη Βρετανία, όπως ο αδερφός μου, όμως είμαι αναγκασμένος να δουλεύω για τους διακινητές γιατί δεν έχω αρκετά χρήματα για να πληρώσω και να φτάσω μέχρι εκεί».\n«Κρύβουν τμήματα των βαρκών στις παραλίες, για να τις βρω και να τις συναρμολογήσω τη νύχτα, όμως είμαι πολύ τρομαγμένος – αν κάνω κάτι λάθος, θα μπορούσαν να πνιγούν παιδιά μέσα σε αυτή τη βάρκα».\nΗ υπουργός εσωτερικών της Βρετανίας, Πρίτι Πατέλ, έχει αφιερώσει 33,6 εκατ. στερλίνες για τον έλεγχο των συνόρων του Καλαί και έχει ανακοινώσει σχέδιο καταστολής των διακινητών – παρά το γεγονός ότι φιλανθρωπικές οργανώσεις και δικηγόροι αναφέρουν ότι οι συλληφθέντες συχνά είναι και οι ίδιοι ευάλωτοι μετανάστες.\nΣτη βόρεια ακτή της Γαλλίας, αιτούντες άσυλο λένε στον Guardian ότι οι αυστηρότεροι έλεγχοι των συνόρων απλώς αύξησαν τη δύναμη των διακινητών.\n«Πιστεύω ότι οι έλεγχοι των συνόρων βοηθούν μόνο τους διακινητές και κανέναν άλλο», σημειώνει ο Μπιζάν, ένας Κούρδος αιτών άσυλο που κατέβαλε 3.500 στερλίνες στα τέλη της περσινής χρονιάς σε διακινητές, για να εξασφαλίσει μια από τις 24 θέσεις σε μια βάρκα χωρητικότητας 12 ατόμων. Οι μετανάστες στέκονταν όρθιοι για να εξοικονομούν χώρο, ενώ άλλοι συνεπιβάτες τους άδειαζαν τα νερά που συγκεντρώνονταν στην υπερφορτωμένη βάρκα.\nΠεριγράφει ένα σύστημα εκμετάλλευσης που δραστηριοποιείται στο Καλαί και στη Δουνκέρκη, με τους διακινητές να χρησιμοποιούν απελπισμένους μετανάστες για επικίνδυνες εργασίες με αντάλλαγμα την υπόσχεση φθηνότερων ναύλων.\n«Είναι ένα είδος σκλαβιάς. Φτωχοί πρόσφυγες εργάζονται ως οικιακοί βοηθοί των διακινητών. Γυναίκες αναγκάζονται να πουλήσουν το κορμί τους. Άλλοι είναι υποχρεωμένοι να φυλάνε τσίλιες ή να κάνουν τους οδηγούς, πράγμα που σημαίνει ότι μπορεί να συλληφθούν και να καταλήξουν στη φυλακή. Όμως το κάνουν, γιατί αυτό είναι η μόνη τους πιθανότητα για μια ασφαλή ζωή. Αυτό είναι το μόνο που θέλουν οι πρόσφυγες: Γαλήνη. Είμαστε κουρασμένοι».\nΦιλανθρωπικές οργανώσεις που εργάζονται με μετανάστες αναφέρουν ότι παρατηρούν το ίδιο μοτίβο: «Αυτό που βλέπουμε στο Καλαί και τη Δουνκέρκη είναι μια μετατόπιση από τα άτομα που περνούσαν μόνα τους τα σύνορα σε μια ολόκληρη δομή που περιστρέφεται πλήρως γύρω από τη διακίνηση ανθρώπων», τονίζει στον Guardian ο Τσάρλι Γουίτμπρεντ, ιδρυτής της Κινητής Υποστήριξης Προσφύγων. «Αυτό ποτέ δεν απέτρεψε τις αφίξεις ανθρώπων στο Καλαί. Έχουν περάσει πολύ μεγαλύτερα βάσανα και δεν θα σταματήσουν σε τίποτα αν υπάρχει ελπίδα να είναι ξανά ασφαλείς. Ειλικρινά, είναι απίστευτο ότι η κυβέρνηση δεν έχει συνειδητοποιήσει ακόμη ότι αυτά τα μέτρα θα τους αποτρέψουν, ενώ η πραγματικότητα είναι τόσο εμφανής σε οποιονδήποτε έχει εργαστεί στο πεδίο».\nΑκόμη κι εκείνοι που ωφελούνται από αυτή την παράνομη δραστηριότητα, συμφωνούν ότι η κατάσταση έχει καταστεί ακόμη πιο ακραία. Ο Guardian μίλησε με δυο άνδρες που έχουν εργαστεί ως διακινητές, μεταφέροντας μετανάστες δια μέσω της Μάγχης έναντι όλο και μεγαλύτερων χρηματικών ανταλλαγμάτων, καθώς τα μέτρα ασφαλείας δυσκόλευαν το πέρασμα.\n«Η βία γίνεται όλο και πιο έντονη, επειδή οι μαφίες γίνονται όλο και πιο ισχυρές», παρατηρεί ο Ζόραν, ένας Κούρδος διακινητής που δρούσε στη Δουνκέρκη μέχρι και πέρσι. «Η κατάσταση έγινε ανυπόφορη για εμένα».\nΌμως, όπως προσθέτει με κάποια περηφάνια, τα αυξανόμενα μέτρα ασφαλείας στα σύνορα έχουν δώσει κι άλλη δύναμη στους διακινητές, ενισχύοντας το μονοπώλιό τους επί των προσφυγικών διαδρομών. «Οι διακινητές ξέρουν τα πάντα για την ασφάλεια των συνόρων, αυτή είναι η δουλειά τους. Επομένως, όταν η ασφάλεια γίνεται πιο αυστηρή, οι διακινητές γίνονται πιο έξυπνοι και ισχυροί. Ορισμένοι συνεργάζονται ακόμη και με την αστυνομία. Μπορείς να ξεφύγεις από οτιδήποτε αν συνεργάζεσαι με την αστυνομία».\nΗ Μάγια Κονφόρτι, γραμματέας της L’Auberge des Migrants αναφέρει στον Guardian ότι μπορεί ο Ζόραν να καυχιέται, αλλά έχει δίκιο σε αυτά που λέει. «Εδώ και χρόνια βλέπουμε την ίδια ιστορία να επαναλαμβάνεται: Ένας δρόμος κλείνει και ένας άλλος εμφανίζεται. Οι διακινητές δεν παύουν να αποδεικνύονται εξυπνότεροι από την ασφάλεια».\nΟ Ζόραν εξηγεί ότι η δουλειά του έγινε ακόμη πιο επικερδής όταν αυξήθηκαν τα μέτρα ασφαλείας στη διαδρομή μεταξύ Βρετανίας και Καλαί. «Τα αφεντικά χρέωναν μόνο μερικές εκατοντάδες ευρώ το 2014, όμως όταν έφυγα από το επάγγελμα το κόστος για το ίδιο πέρασμα με βάρκα έφτανε τις τέσσερις ή πέντε χιλιάδες».\n«Οι τιμές αυξάνονταν με κάθε γύρο δαπανών για την ασφάλεια», υποστηρίζει ένας άλλος άνδρας, ο Σαάντ, που δούλευε για τη μαφία του Σουδάν και των Κούρδων στο Καλαί στην κορύφωση της προσφυγικής κρίσης πριν από τέσσερα χρόνια. Στη διάρκεια της «καριέρας» του, η Βρετανία δαπάνησε 98,9 εκατ. στερλίνες για φράχτες από συρματοπλέγματα, δυνάμεις καταστολής και ελέγχους με υπέρυθρη ακτινοβολία στην περιοχή, όμως εκείνος υποστηρίζει ότι το μόνο που συνέβη μετά από όλα αυτά, ήταν ότι η διακίνηση έγινε πιο επικερδής, ενώ τότε ήταν που οι μαφίες κατάφεραν να επικρατήσουν.\n«Τα αυξανόμενα εμπόδια στην πορεία για τα σύνορα σήμαιναν ότι οι μετανάστες ήταν αδύνατον να τα περάσουν μόνα τους. Αυτό προσέλκυσε μαφιόζικες ομάδες που μελέτησαν τους ελέγχους και βρήκαν τρόπους να τους προσπεράσουν, ξέροντας ότι οι απελπισμένοι θα πληρώσουν αδρά για αυτό».\n«Ευχαριστούμε την κυβέρνησή σας για τις γεμάτες τσέπες μας», δήλωσε χαρακτηριστικά.\nΕπί σειρά ετών, οι ανθρωπιστικές οργανώσεις που ασχολούνται με το προσφυγικό καλούν τη βρετανική κυβέρνηση να ελέγχει τα αιτήματα ασύλου στα εξωτερικά σύνορα της Βρετανίας και να εστιάζει στη διεύρυνση των ασφαλών διαδρομών και όχι στον αυστηρότερο έλεγχο των συνόρων. Όμως αντί για αυτό, η Βρετανία επέλεξε να κλείσει τις νόμιμες οδούς. Τον Ιανουάριο, το Brexit διέκοψε τη διαδικασία επανένωσης των προσφυγικών οικογενειών που έχουν χωριστεί σε διαφορετικές χώρες της Ευρώπης και η κυβέρνηση εγκατέλειψε τους αριθμητικούς στόχους των προγραμμάτων μετεγκατάστασης της υπηρεσίας του ΟΗΕ για τους πρόσφυγες (UNHCR).\nΤο 2019, όταν σημειώθηκε η μεγαλύτερη προσέλευση μεταναστών επί 16 χρόνια, πριν το lockdown περιορίσει τις ροές προς την Ευρώπη, ο Αράν διέσχισε τη Μάγχη ως ασυνόδευτο ανήλικο αγόρι 15 ετών, που δραπέτευε από τον ISIS στο Ιράκ, προκειμένου να επανενωθεί με τον θείο του στη Βρετανία, μετά από έναν ολόκληρο χρόνο κατά τον οποίο ήταν μόνος του στην προσφυγιά.\nΠεριγράφει τον τρόπο με τον οποίο ένας διακινητής στη Δουνκέρκη έβγαλε ένα μαχαίρι και απείλησε να κόψει το δάχτυλο ενός άλλου αγοριού, πριν τον χτυπήσει βάναυσα μπροστά στον Αράν. «Ήμουν τρομοκρατημένος και αβοήθητος. Όμως δεν μπορούσα να μείνω στη Γαλλία, η κατάσταση εκεί είναι φρικτή. Κάθε πρωί η αστυνομία σε κλωτσά για να ξυπνήσεις, σου σκίζουν τη σκηνή με μαχαίρια και σου λένε να κουνηθείς. Πού πρέπει να πάω; Δεν με αφήνετε καν να κοιμηθώ σε μια σκηνή!»\n«Η φρικτή αλήθεια», λέει με χαμηλή φωνή ο έφηβος, «είναι ότι οι διακινητές είναι οι μοναδικοί μας σύμμαχοι».\n«Η διακίνηση μπορεί να γίνει τρομακτική, βάναυση, απάνθρωπη», παραδέχεται ο Σαάντ. «Όμως είναι προνόμιο το να σε διακινήσουν. Αυτό δεν καταλαβαίνει η κυβέρνηση».\nΣχετικά άρθρα: ➤ Προσφυγικό: Η πρακτική των pushback δολοφονεί πρόσφυγες – 2.000 νεκροί στη Μεσογείο από επαναπροωθήσεις ➤ Ιταλία: Ο Ντράγκι θέλει νέα ευρωπαϊκή συμφωνία για το μεταναστευτικό, γράφει η La Repubblica ➤ Προσφυγικό: Αγωγή στο Ευρωπαϊκό Δικαστήριο Ανθρωπίνων Δικαιωμάτων κατά της Ελλάδα για βίαιο pushback\n23/06/2021 | 04:47\nΗ οργάνωση «Streets Of London» που παρέχει υποστήριξη σε άτομα χωρίς στέγη στο Λονδίνο, υλοποιεί την καμπάνια #comeonhome με μία ξεχωριστή κλήρωση.\nΤρεις τριαντάρηδες εξηγούν γιατί (δεν) θέλουν να γίνουν μπαμπάδες\nΑφού πέρασε η τρυφερή φρενίτιδα της Ημέρας του Πατέρα, η συζήτηση για την πατρότητα ανοίγει διαφορετικά\nΗ 43χρονη αθλήτρια, η οποία θα είναι ο τέταρτη μεγαλύτερη σε ηλικία αρσιβαρίστρια που θα συμμετάσχει σε Ολυμπιακούς Αγώνες, είχε αγωνιστεί παλαιότερα σε ανδρικές διοργανώσεις, ενώ στους Ολυμπιακούς Αγώνες του Τόκιο θα αγωνιστεί στην κατηγορία 87 κιλών γυναικών και θα διεκδικήσει ένα από τα μετάλλια.\nΠολιτική Τατάρ: Αποκάλυψη για την Πενταμερή της Γενεύης και επιμονή στα δύο κράτη 58 λεπτά πριν\nΚόσμος Ακροδεξιός μεσαίωνας: «Για πούσ….δες» το περιβραχιόνιο του Νόιερ 2 ώρες πριν\nΚόσμος Χιλή: Υπό εξέταση η χορήγηση και τρίτης δόσης εμβολίου 2 ώρες πριν\nMedia Στα «ΝΕΑ» της Τετάρτης: Τι αλλάζει για προαγωγές, μονιμοποιήσεις 3 ώρες πριν\nΟικονομία Wall Street: Σε ασύλληπτα... ύψη η αξία της Microsoft 3 ώρες πριν\nΠοδόσφαιρο Ολυμπιακός: Στην Αθήνα ο Κουντέ 3 ώρες πριν


Η επιστημονική διάλυση ενός μύθου – Μπουρμπουλήθρες το... - Flashnews.gr\nΗ επιστημονική διάλυση ενός μύθου – Μπουρμπουλήθρες το τέρας του Λοχ Νες\nΗ περίφημη Νέσι, το διάσημο τέρας του Λοχ Νες, σύμφωνα, με τον Ιταλό γεωλόγο Λουίτζι Πικάρντι δεν υπήρξε ποτέ. Και όσοι λένε ότι είδαν με τα μάτια τους κάτι να υπάρχει μέσα στη λίμνη; Υπάρχει επιστημονική εξήγηση.\nΣύμφωνα με όσα είπε ο Πικάρντι στη La Republica, η Νέσι ήταν απλώς μπουρμπουλήθρες. Φυσαλίδες που προέρχονταν από τον πυθμένα της λίμνης.\nΟ Ιταλός επιστήμονας εξηγεί ότι κάτω από τη λίμνη διέρχεται ένα μεγάλο ρήγμα το οποίο τυγχάνει να είναι ενεργό. Ουσιαστικά πρόκειται για ένα σύστημα ρηγμάτων γνωστό ως Great Glen.\n«Οταν υπάρχει δραστηριότητα στο ρήγμα, καταγράφονται στην επιφάνεια της λίμνης διάφορα φαινόμενα», είπε σχετικά.\nΤη δεκαετία του 1930, προσθέτει, υπήρχαν πολλές μαρτυρίες από ανθρώπους που έλεγαν πως είδαν την περίφημη Νέσι, όμως «αυτές οι μαρτυρίες συνέπιπταν χρονικά με σεισμική δραστηριότητα κατά μήκος των ρηγμάτων».\nΓια τον Πικάρντι, το τέρας της λίμνης δεν είναι τίποτα άλλο παρά το αποτέλεσμα που επιφέρει στα επιφανειακά νερά της λίμνης ένας σεισμός.\nΣύμφωνα με γεωλόγους, στην περιοχή του Λοχ Νες γίνονται μικροί σεισμοί με μέγεθος που κυμαίνεται από 3 μέχρι 4 βαθμούς της κλίμακας Ρίχτερ.\nΟι πιο μεγάλοι σεισμοί στην περιοχή είχαν καταγραφεί το 1816,1888,1890 και 1901.\nΟρισμένοι γεωλόγοι δεν συμφωνούν με τις απόψεις του Ιταλού συναδέλφου τους λέγοντας πως οι σεισμοί που σημειώνονται στην περιοχή δεν μπορούν να προκαλέσουν στη λίμνη το αποτέλεσμα εκείνο που θα ξεγελάσει οπτικά τόσους ανθρώπους. Βεβαίως δεν υποστηρίζουν ότι η μυθική Νέσι υπάρχει, αλλά διατυπώνουν ένσταση στην επιστημονική θεμελίωση της θεωρίας του Πικάρντι.\nΤετάρτη, 3 Ιουλίου 2013, 19:19


6 E D I T O R I A L Δημιουργώντας τη ΝΕΑ ΤΑΞΗ Χάος είναι ένα όνομα για κάθε τάξη που προκαλεί σύγχυση στο μυαλό μας. (George Santayana, , Ισπανοαμερικανός φιλόσοφος) Η δική μας τάξη υπήρξε πάντα το προστατευτικό καθεστώς του φαρμακείου, οι περιορισμοί στην ίδρυση και λειτουργία του υγειονομικού μας καταστήματος. Με αυτήν την τάξη πορευτήκαμε τόσα χρόνια, κάναμε τα κουμάντα μας, λειτουργούσαμε εύρυθμα τις υγιείς επιχειρήσεις μας, ζούσαμε μια ζωή με άνεση και αξιοπρέπεια. Κι ύστερα ήρθαν οι επιπτώσεις της μεγάλης κρίσης στα φαρμακεία μας: η κάθετη πτώση της αγοραστικής δύναμης, η ραγδαία περικοπή της δημόσιας φαρμακευτικής δαπάνης και η αφαίρεση επαγγελματικής ύλης από τον ανταγωνισμό άλλων καναλιών διανομής κατακρήμνισαν το εισόδημά μας. Τα θεμέλια του ιδιοκτησιακού καθεστώτος κλονίστηκαν και ως ένα φαινομενικά παράδοξο μεγάλες και εντυπωσιακές σε όγκο και εμφάνιση μονάδες φαρμακείων ξεπήδησαν σε ένα έδαφος υπερχρέωσης, φτωχοποίησης και διακοπής της λειτουργίας μικρών και οικονομικά ασθενών φαρμακείων. Δεν επρόκειτο παρά για την πρώτη φάση αποσύνθεσης του ιδιοκτησιακού καθεστώτος του φαρμακείου, αποσύνθεση που παίρνει την τελική της μορφή στις επιταγές του τρίτου μνημονίου των δανειστών. Η ακραία νεοφιλελεύθερη απειλή που συνεπάγεται η πλήρης και τυπικά απελευθέρωση του επαγγέλματος είναι ορατή δια γυμνού οφθαλμού: η δημιουργία αλυσίδων φαρμακείων από μεγάλες πολυεθνικές μονάδες του χονδρεμπορίου. Ο κλάδος σήμερα ζει μέσα στην αβεβαιότητα της συνέχειάς του, στην αναστάτωση και την ταραχή, στο χάος που προκαλεί αυτή ακριβώς η σύγχυση στην παραδοσιακά εγκατεστημένη τάξη του. Η αντίδρασή μας για να ξεφύγουμε από αυτό το χάος είναι μία και μόνη: να δημιουργήσουμε στη θέση της τάξης που κατέρρευσε μια νέα τάξη. Αυτή η νέα τάξη δεν μπορεί παρά να στηρίζεται σε δύο βασικούς, θεμελιώδεις άξονες: τον επαγγελματικό-επιχειρησιακό ανασχεδιασμό του κλάδου και τον επιστημονικό αναπροσανατολισμό του. Ο επαγγελματικός-επιχειρησιακός ανασχεδιασμός έχει ένα όνομα: συνένωση μονάδων ανεξάρτητων φαρμακείων και δημιουργία αλυσίδων που θα είναι σε θέση να ανταγωνιστούν τις αλυσίδες των πολυεθνικών συμφερόντων. Ο επιστημονικός αναπροσανατολισμός έχει δύο κατευθύνσεις: η φαρμακευτική φροντίδα είναι η μία, η δημιουργία ιδιαίτερου χαρακτήρα και υπηρεσιών στο φαρμακείο που θα διαφοροποιούνται από το μεγάλο ανταγωνισμό η άλλη. Τις προϋποθέσεις, τις θέσεις, τους όρους, τις απαιτούμενες δεξιότητες, τους δρόμους που θα μας οδηγήσουν στη στερέωση αυτών των δύο βασικών πυλώνων της νέας τάξης του φαρμακευτικού επαγγέλματος, αναλύουμε και αναπτύσσουμε και σε αυτό το τεύχος του περιοδικού μας σε δύο βασικές ενότητες: στο επιχειρησιακό επίπεδο με το θέμα του ιδιοκτησιακού, στο επίπεδο της φαρμακευτικής φροντίδας με το αφιέρωμα των πρώτων ημερών του βρέφους και τη φροντίδα για τη μητέρα. Θα συνεχίσουμε σε αυτήν την κατεύθυνση, σε αυτήν την πορεία. Γιατί μόνο όταν το χάος θα ξαναγίνει τάξη, το επάγγελμά μας θα έχει κερδίσει όχι απλά τη διάσωσή του αλλά και μια νέα ανάπτυξη, μιαν άλλη προκοπή. 6\n8 # 9% % 4 ± 06 Editorial: Δημιουργώντας τη νέα τάξη ΕΠΙΧΕΙΡΗΜΑΤΙΚΟΤΗΤΑ & ΚΑΙΝΟΤΟΜΙΑ 12 Bασίλης Μπιρλιράκης: Υιοθετώντας μια νέα φιλοσοφία και πρακτική στο φαρμακείο 14 Πάνος Ζαρογουλίδης: Συνενώσεις φαρμακείων: Μετατρέποντας την κρίση σε ευκαιρία 18 Καλλυντική φροντίδα: Βρεφική & παιδική καλλυντική περιποίηση 21 Παρουσίαση: Bioderma Atoderm Préventive & Atoderm Intensive 22 Παρουσίαση: Nuxellence 24 Συνέντευξη: Προβολή των Μ.Υ.ΣΥ.ΦΑ. στο φαρμακείο ΠΟΛΙΤΙΚΗ ΦΑΡΜΑΚΟΥ Κεντρικό θέμα: 28 Aλλάζουν χέρια τα κλειδιά του φαρμακείου; Οι μνημονιακές απαιτήσεις και η αντίδραση του κλάδου 34 Κωνσταντίνος Λουράντος: Ιδιοκτησιακό: Το «δίκαιο» είναι με το μέρος μας 36 Γιώργος Κουτέπας: Η μέρα της κρίσης ΥΓΙΩΣ ΣΚΕΠΤΟΜΕΝΟΙ Οι πρώτες μέρες του βρέφους: 44 Μητρικός θηλασμός: Τα αδιέξοδα της μητέρας και οι οδηγίες αντιμετώπισης 48 Πώς ο φαρμακοποιός μπορεί να προάγει το μητρικό θηλασμό 50 Φάρμακα που αντενδείκνυνται κατά τη γαλουχία 52 Παθολογικές καταστάσεις βρεφών που απαιτούν ειδικό γάλα 56 Οι πρώτες ημέρες της ζωής στο μαιευτήριο 60 Βουλωμένη μύτη; Tips για την ελεύθερη αναπνοή των παιδιών 62 Τα προϊόντα βρεφανάπτυξης στο φαρμακείο 64 Πώς επαναφέρεται το σώμα μετά την εγκυμοσύνη 66 Στηρίζοντας την ασθενή με επιλόχεια κατάθλιψη 68 Συμπληρώματα διατροφής: Τα απαραίτητα συμπληρώματα διατροφής κατά τη διάρκεια της εγκυμοσύνης 74 Εργαστηριακοί μύθοι: Πόσο μελάνι χύθηκε για το «μελάνι» Παρουσίαση: Rowo/Euromed 78 Επιστημονικό άρθρο: Xoληστερόλη: Κίνδυνοι και τρόποι αντιμετώπισης ΦΑΡΜΑΚΕΥΤΙΚΗ ΑΓΟΡΑ 80 Νέα προϊόντα 82 Ευκαιρίες της αγοράς 84 Εταιρικά νέα KOINΩΝΙΚΗ ΖΩΗ & ΠΟΛΙΤΙΣΜΟΣ 88 Σοφία Τζιτζίκου: Καλοκαίρι και καταχνιά Συνέντευξη: Γιώργος Κολυρόπουλος Tα ενυπόγραφα άρθρα εκφράζουν τις απόψεις των συγγραφέων τους και δεν απηχούν απαραίτητα τις θέσεις του περιοδικού. Aναδημοσίευση, αναπαραγωγή ή μετάδοση της ύλης επιτρέπεται μόνο μετά από συνεννόηση με τη διεύθυνση του περιοδικού. #153 Ιούλιος - Αύγουστος 2015 ΕΚΔΟΤΗΣ - ΔΙΕΥΘΥΝΤΗΣ Γιάννης Χονδρογιάννης ΑΡΧΙΣΥΝΤΑΚΤΡΙΑ Βάσω Καλυβιώτη ΔΙΟΡΘΩΣΗ - ΕΠΙΜΕΛΕΙΑ ΥΛΗΣ Αναστασία Σαράφη ΣΥΝΤΑΚΤΕΣ Κωνσταντίνα Γιαννιώτη Μαρία Γλένη Ελένη Θεολόγη Ηλίας Κατσόγιαννης Καλλιόπη Μάλφα Βασίλης Μηλίγκος Ιωάννης Μπονοβόλιας Ελευθερία Ρώμα Χριστίνα Σιδέρη Μυρτώ Σκοτίδα Φανή Συρροκώστα Κική Φέσκου Μάριος Φραγκούλης ΣΧΕΔΙΑΣΜΟΣ ΕΝΤΥΠΟΥ button ΑΤΕΛΙΕ - DTP Xρύσα Δανιηλίδου ΔΙΕΥΘΥΝΤΡΙΑ MARKETING & ΠΩΛΗΣΕΩΝ Βαρβάρα Τασάκου ( BUSINESS DEVELOPMENT MANAGER Άρτεμις Ψαρρή ( OIKONOMIKH ΔΙΕΥΘΥΝΣΗ RPS Oρκωτοί Ελεγκτές Λογιστές Επιχειρηματικοί Σύμβουλοι Α.Ε. ΓΡΑΜΜΑΤΕΙΑ - ΛΟΓΙΣΤΗΡΙΟ Ρίτα Κανδάκη ΕΚΤΥΠΩΣΗ - ΒΙΒΛΙΟΔΕΣΙΑ - ΣΥΣΚΕΥΑΣΙΑ PressiousArvanitidis Kωδικός εντύπου: (password: FK2007) ακολουθήστε μας Φαρμακευτικός Κόσμος Σκανάρετε με το smart phone σας τον κώδικα QR στο εξώφυλλο του περιοδικού, χρησιμοποιώντας τη δωρεάν εφαρμογή QR Reader, και μεταφερθείτε στην ηλεκτρονική έκδοση του «Φαρμακευτικού Κόσμου». Κηφισιάς 15 & Ελπίδος 2, Ν. Ηράκλειο Αττική Τ , F\n11 Επαγγελματική πρακτική, φαρμακευτική φροντίδα, θέματα marketing και management, ιδέες και προτάσεις για την ανάπτυξη του φαρμακείου. & σελ Σε αυτό το τεύχος: Μήπως ήρθε η ώρα οι Έλληνες φαρμακοποιοί να υιοθετήσουν μια νέα φιλοσοφία και πρακτική στο φαρμακείο τους; Ο χρόνος μετρά αντίστροφα. Συνενώσεις φαρμακείων: Μετατρέποντας την κρίση σε ευκαιρία. Συμβουλές και ο επιχειρηματικός μας εξοπλισμός για τη φροντίδα του βρέφους. 11\n12 ΕΠΙΧΕΙΡΗΜΑΤΙΚΟΤΗΤΑ & ΚΑΙΝΟΤΟΜΙΑ / ΑΠΟΨΕΙΣ Υιοθετώντας μια νέα ΦΙΛΟΣΟΦΙΑ & ΠΡΑΚΤΙΚΗ ΣΤΟ ΦΑΡΜΑΚΕΙΟ «Ό,τι δεν συνέβη ποτέ, είναι ό,τι δεν ποθήσαμε αρκετά» Νίκος Καζαντζάκης Η βελτίωση της υγείας των Ελλήνων πολιτών και η αντιμετώπιση των προκλήσεων που αντιμετωπίζει το Εθνικό Σύστημα Υγείας περνά μέσα από τη στενή συνεργασία όλων των ενδιαφερόμενων μερών. Θα ήταν ευχής έργο οι Έλληνες φαρμακοποιοί να αναγνωρίσουν την ανάγκη για αλλαγή και να αγκαλιάσουν το όραμα για την υιοθέτηση της φαρμακευτικής φροντίδας ως κυρίαρχης φιλοσοφίας και πρακτικής στα ελληνικά φαρμακεία. του Βασίλη Μπιρλιράκη Η επίτευξη αυτού του οράματος απαιτεί συντονισμένες δράσεις στρατηγικού χαρακτήρα σε 6 διαφορετικά πεδία (ανθρώπινων πόρων, εκπαίδευσης, δομών, τεχνολογίας, χρηματοοικονομικό, νομοθεσίας) και εφαρμογή αρχικά σε μικρή κλίμακα και εν συνεχεία σε καθολική κλίμακα. Ανάμεσα στις προτεινόμενες δράσεις για την υιοθέτηση της φαρμακευτικής φροντίδας είναι καταρχάς η προβολή του νέου παραδείγματος στους φαρμακοποιούς και η δημιουργία δικτύων και μηχανισμών συμμετοχής των φαρμακοποιών στην επιτελούμενη προσπάθεια. Εξαιρετικά σημαντική αναδεικνύεται η προσαρμογή του περιεχομένου των σπουδών στη Φαρμακευτική αλλά και των μεθόδων εκπαίδευσης, ώστε να διαμορφώνουν ένα φαρμακοποιό ικανό στην παροχή φροντίδας εστιασμένης στις ανάγκες του ασθενή και στην επίλυση προβλημάτων. Προτείνεται επίσης η δημιουργία εκπαιδευτικού ινστιτούτου και πιλοτικών κέντρων φαρμακευτικής πρακτικής, όπου θα μελετώνται οι ανάγκες και θα σχεδιαστεί εκ νέου το πρότυπο φαρμακείο. Όσον αφορά την ανάπτυξη τεχνολογικών εργαλείων που θα ενισχύσουν την προσπάθεια του φαρμακοποιού να συμβάλλει στην αποτελεσματικότητα και ασφάλεια της φαρμακοθεραπείας, προτείνονται: η εμπλοκή του φαρμακευτικού σώματος στην ανάπτυξη, εφαρμογή και χρήση τεχνολογιών της πληροφορίας και της επικοινωνίας ο επανασχεδιασμός των λογισμικών διαχείρισης, ώστε να συμπεριλάβουν τις νέες πρακτικές και υπηρεσίες η ανάπτυξη λογισμικού για την επιστημονική υποστήριξη των φαρμακοποιών η δημιουργία ενός πλήρους ηλεκτρονικού φακέλου υγείας ασθενών η διεκδίκηση του δικαιώματος των φαρμακοποιών να έχουν πρόσβαση και να τροποποιούν τους ηλεκτρονικούς φακέλους υγείας των ασθενών η ανάπτυξη και εφαρμογή πολιτικών και πρακτικών που σχετίζονται με την ηλεκτρονική συνταγογράφηση και την ηλεκτρονική μεταφορά πληροφοριών υγείας. Τελειώνοντας, μεταξύ των απαραίτητων δράσεων αναφέρεται και η ανάπτυξη ενός εθνικού σχεδίου marketing και προβολής των φαρμακευτικών υπηρεσιών και η εφαρμογή μοντέλων αμοιβής για τις φαρμακευτικές υπηρεσίες, ενώ κρίνονται αναπόφευκτες οι αλλαγές στη νομοθεσία και πιο συγκεκριμένα η δημιουργία νέου νομοθετικού πλαισίου, το οποίο θα περιγράφει τις βασικές φαρμακευτικές πρακτικές και υπηρεσίες και θα παραχωρεί στους φαρμακοποιούς περισσότερες κλινικές αρμοδιότητες και ευθύνες. Πηγή: vision4pharmacy.gr 12 Ο Βασίλης Μπιρλιράκης είναι φαρμακοποιός, MSc Φαρμακευτική Φροντίδα & Φαρμακοθεραπεία, ΜΒΑ Συνεταιριστικές Επιχειρήσεις, μέλος του Φ.Σ. Μαγνησίας,\n14 ΕΠΙΧΕΙΡΗΜΑΤΙΚΟΤΗΤΑ & ΚΑΙΝΟΤΟΜΙΑ / ΑΠΟΨΕΙΣ του Πάνου Ζαρογουλίδη συνενωσεισ φαρμακειων: Μετατρέποντας την κρίση σε ευκαιρία Σήμερα, εν έτει 2015, ο όρος συνένωση φαρμακείων αποτελεί για πολλούς το ανεκπλήρωτο όνειρο στον κλάδο. Η πολιτική χειραγώγηση και η οικονομική εκμετάλλευση οδηγούν σε αντίθετες πορείες τους κρίκους της φαρμακευτικής αλυσίδας: σταθερή ανάπτυξη στο κομμάτι της παραγωγής του φαρμάκου και διαρκή συρρίκνωση για τον τελικό κρίκο διανομής του, το ελληνικό φαρμακείο. Αυτά είναι τα δεδομένα της νεοφιλελεύθερης αγοράς που επιβάλλουν οι ξένοι πιστωτές μας. Η αδήριτη ανάγκη στην εξεύρεση μιας βιώσιμης λύσης οδηγεί μαθηματικά στη συνεργασία των μικρών μας μονάδων. Η ψυχρή αλήθεια είναι ότι οι επιχειρήσεις, που κατάφεραν να αποβάλλουν τη φοβία και εσωστρέφεια και προχώρησαν σε συνενώσεις των δυνάμεών τους, αύξησαν θεαματικά την πιθανότητα επιβίωσής τους και αυτό διότι μια συνένωση προσφέρει: ευκολότερη πρόσβαση σε νέες τεχνολογίες και αγορές συνάθροιση διαφορετικών δεξιοτήτων δυνατότητα πρόσβασης σε εξειδικευμένο προσωπικό ανάπτυξη καινοτομίας βελτίωση διαπραγματευτικής ικανότητας. Βασική αρχή των συνενώσεων φαρμακείων, σύμφωνα με την οποία μικρές και μικρομεσαίες επιχειρήσεις δημιουργούν μια νέα οικονομική οντότητα, είναι η στρατηγική αντιμετώπιση του ανταγωνισμού που προέρχεται από μεγάλες (πολυεθνικές εταιρείες). Η συνένωση δεν είναι μόνο μια νέα οικονομική οντότητα αλλά και μια συστάδα ομοειδών επιχειρήσεων (στην περίπτωσή μας χονδρέμποροι, φαρμακεία, σύμβουλοι επιχειρήσεων κ.ά.), 14\n16 ΕΠΙΧΕΙΡΗΜΑΤΙΚΟΤΗΤΑ & ΚΑΙΝΟΤΟΜΙΑ / ΑΠΟΨΕΙΣ δημιουργώντας ένα «συνεργατικό σχηματισμό», ένα cluster. Με βάση το συνοδευτικό έγγραφο των υπηρεσιών της Ε.Ε. ως συνεργατικός σχηματισμός νοείται: «μια ομάδα επιχειρήσεων συναφών οικονομικών παραγόντων και ιδρυμάτων με γεωγραφική εγγύτητα, τα οποία έχουν επιτύχει μια τάξη μεγέθους που τους επιτρέπει να αναπτύξουν εξειδικευμένη εμπειρογνωμοσύνη, υπηρεσίες, πόρους, προμηθευτές και δεξιότητες» 1. Ο τύπος της συνεργασίας στην περίπτωσή μας μπορεί να είναι κάθετος ή οριζόντιος ή μεικτός. H παραγόμενη υπεραξία αφορά τα ακόλουθα 2 : Κοινές ενέργειες προώθησης και προβολής των προϊόντων των επιχειρήσεων-μελών του δικτύου. Κοινή εμπορία και προώθηση των προϊόντων των μελών (Private Labels). Υιοθέτηση κοινών προωθητικών ενεργειών και προγραμμάτων ενίσχυσης της πιστότητας των πελατών του δικτύου (εκπτωτικά κουπόνια, εκπτωτικές κάρτες, παροχή υπηρεσιών υγείας, parking κ.ά.). Δημιουργία κοινών εκθέσεων προβολής ή/και πώλησης των προϊόντων των μελών. Παροχή εγγυήσεων ή και άλλων οικονομικών διευκολύνσεων στις επιχειρήσεις-μέλη. Εκπαίδευση προσωπικού (διοργάνωση προγραμμάτων εκπαίδευσης και κατάρτισης). Κοινή χρήση αποθηκών ή κοινή συνεργασία με εταιρείες αποθήκευσης και διανομής, στις οποίες αποθηκεύονται και διανέμονται προϊόντα για τα μέλη. Διαπραγμάτευση και οργάνωση κοινών προμηθειών (οικονομίες κλίμακος, εισαγωγές προϊόντων). Ανάπτυξη και εφαρμογή από κοινού συστημάτων λογισμικού. Παροχή ενημερωτικών και συμβουλευτικών υπηρεσιών προς τα μέλη. Έλεγχος ποιότητας προϊόντων. Λογιστική και μηχανογραφική υποστήριξη (τεχνική και οργανωτική βοήθεια). Ανταλλαγή εμπειριών και τεχνογνωσίας. Διεξαγωγή κοινών έργων έρευνας αγοράς. Όπως είναι εύλογα αντιληπτό, ο κίνδυνος εισόδου νέων παικτών στην αγορά δεν αφορά μόνο την τιμολογιακή πολιτική αλλά το εύρος και την ποιότητα των παρεχόμενων υπηρεσιών, με τη χρήση ολοένα και πιο εξελιγμένων τεχνολογικών επιτευγμάτων. Το μοντέλο των 5 δυνάμεων του Porter αποτελεί ένα εργαλείο που επιτρέπει την ανάλυση της ανταγωνιστικής θέσης μιας επιχείρησης στον τομέα που ανήκει. Οι 5 δυνάμεις είναι: Ο ανταγωνισμός μεταξύ υφιστάμενων επιχειρήσεων (competitive rivalry) Η απειλή νέων εισροών (barrier to entry) Η διαπραγματευτική δύναμη των αγοραστών (buyer power) Η διαπραγματευτική δύναμη των προμηθευτών (supplier power) Η απειλή υποκατάστατων προϊόντων ή υπηρεσιών (threat of substitutes) Η επιλογή δημιουργίας μιας συστάδας επιχειρήσεων αποτελεί ευρωπαϊκή προτροπή και ίσως αποτελεί και τη λύση σωτηρίας για το φαρμακευτικό κλάδο σήμερα, αφού θεωρείται παγκοσμίως μια σημαντική παράμετρος προαγωγής της καινοτομίας και αύξησης της απασχόλησης 3. Το επιχειρηματικό περιβάλλον μας αλλάζει διαρκώς χαρακτήρα, η κοινωνική ασφάλιση μηδενίζεται και τα κοινωνικά δικαιώματα των ασθενών μεταλλάσσονται σε απαιτήσεις, η μείωση των εισοδημάτων σε συνδυασμό με την αύξηση των φόρων επιφέρουν δυσανάλογη μείωση της αγοραστικής τους δύναμης. Ο ασθενής θα αναζητά συνεχή υπεραξία σε αυτά που έχει να προσφέρει ως αμοιβή, μια συνθήκη που αποτελεί το ιδανικό περιβάλλον για να ανθίσει ένα ανταγωνιστικό περιβάλλον. Ακόμα και μέσα σε αυτές τις συνθήκες όμως μπορούμε να μετατρέψουμε το φόβο σε έναν τρόπο να βγάλουμε τον καλύτερό μας εαυτό, μετατρέποντας την κρίση σε ευκαιρία. Παραμένει για λίγο ακόμα στο χέρι μας, εξάλλου «η αγορά είναι ακόμα δική μας». Αναφορές: 1/ E. I. /. I. Europe, "The Concept Of Clusters And Cluster Policies And Their Role For Competitiveness And Innovation: Main Statistical Results And Lessons Learned," Europe INNOVA /PRO INNO Europe papern 9, Luxembourg, / Υ. Α. Α. κ. Ναυτιλίας, «Προετοιμασία δράσεων για την ενίσχυση των ελληνικών μικρομεσαίων επιχειρήσεων για σύσταση ή και επέκταση επιχειρηματικών συνεργατικών σχηματισμών ή αλλιώς συστάδων επιχειρήσεων με οριζόντιες ή και κάθετες διασυνδέσεις με έμφαση στο εμπόριο», Speed AE, Αθήνα, / E. C. E. A. I. DIRECTORATE-GENERAL, «Clusters as drivers of prosperity in a global economy», p. 4, Ο Πάνος Ζαρογουλίδης είναι φαρμακοποιός, ΜΒΑ, αντιπρόεδρος Φ.Σ. Πέλλας και αντιπρόσωπος Φ.Σ. Πέλλας στον Π.Φ.Σ., 16\n18 ΕΠΙΧΕΙΡΗΜΑΤΙΚΟΤΗΤΑ & ΚΑΙΝΟΤΟΜΙΑ / KAΛΛΥΝΤΙΚΗ ΦΡΟΝΤΙΔΑ ΒΡΕΦΙΚΗ & ΠΑΙΔΙΚΗ ΚΑΛΛΥΝΤΙΚΗ ΠΕΡΙΠΟΙΗΣΗ: Η αναγκαία πολυτέλεια Αν και η καλλυντική περιποίηση στις δύσκολες μέρες που βιώνουμε μοιάζει πολυτέλεια, για τους μικρούς πολίτες αυτής της χώρας, αυτή η περιποίηση είναι βασική ανάγκη για την υγεία και την προστασία τους. Στο χέρι μας είναι να τους παρέχουμε προϊόντα κατάλληλα και ασφαλή. Τα καλλυντικά προϊόντα διακρίνονται σε βρεφικά, από τη γέννηση έως και την ηλικία των 3 χρόνων και σε παιδικά, για παιδιά 3 ετών και πάνω. Η διάκριση αυτή έχει να κάνει με την ωριμότητα του δέρματος. Το δέρμα του βρέφους είναι πιο ανώριμο και συνεπώς πιο ευαίσθητο από το δέρμα ενός παιδιού 4 ή 5 ετών. Τα προϊόντα που απευθύνονται σε βρέφη μπορούν σαφώς να χρησιμοποιηθούν και σε μεγαλύτερα παιδιά, δεν ισχύει όμως το αντίθετο. Αν εξαιρέσουμε τα προϊόντα που αφορούν τη χρήση πάνας, τα βρεφικά και παιδικά καλλυντικά είναι κοινά και κοινή είναι και η ιδιαίτερη φροντίδα που πρέπει να επιδεικνύουμε φαρμακοποιοί και καταναλωτές για την επιλογή τους. Οι οδηγίες της Ευρωπαϊκής Ένωσης για τη σύσταση των παιδικών καλλυντικών καθώς και για το ποσοστό των περιεχομένων ουσιών είναι ιδιαίτερα αυστηρές. Γιατί είναι απαραίτητα Το μωρό έχει ιδιαίτερες απαιτήσεις και ανάγκες. Το ίδιο και το δέρμα του. Σε σχέση με το δέρμα του ενηλίκου, το δέρμα του βρέφους απορροφά αλλά και χάνει υγρασία με πολύ πιο 18\n19 της Ελένης Θεολόγη γρήγορους ρυθμούς. Η ξηροδερμία είναι ο πρώτος εχθρός της επιδερμίδας του. Το υδρολιπιδικό φιλμ της μωρουδιακής επιδερμίδας μπορεί πολύ εύκολα να καταστραφεί και να εμφανιστούν κοκκινίλες, σπυράκια και εκζέματα που γίνονται πολύ πιο έντονα και συχνά κατά τη διάρκεια του καλοκαιριού. Το βρεφικό αλλά και το παιδικό δέρμα δεν έχει αναπτύξει ακόμα πλήρως τους προστατευτικούς του μηχανισμούς. Είναι λοιπόν πολύ ευαίσθητο ακόμα και σε ερεθισμούς που οφείλονται σε μηχανικές τριβές από τα εσώρουχα και τις βρεφικές πάνες. Τα βρεφικά καλλυντικά λοιπόν είναι απαραίτητα για την υγιεινή, την ευεξία και την προστασία της βρεφικής επιδερμίδας. Πώς επιλέγουμε τα καλλυντικά Ιδιαίτερα σημαντική αλλά και δύσκολη αναδεικνύεται η επιλογή των καλλυντικών. Ενημερώστε τους πελάτες σας ότι το ενδεδειγμένο βρεφικό προϊόν είναι: υποαλλεργικό κλινικά δοκιμασμένο χωρίς paraben, SLS και SLES χωρίς οινόπνευμα χωρίς αλκάλια που διαταράσσουν τη φυσική ισορροπία του δέρματος χωρίς φθαλικές ενώσεις χωρίς φυτικά εκχυλίσματα από γενετικά τροποποιημένα φυτά με όσο το δυνατόν λιγότερα χημικά (συνθετικά) συστατικά με φυσικά συστατικά ή συστατικά φυσικής προέλευσης. Προσοχή! Τα χημικά ή συνθετικά συστατικά είναι ουσίες όπως συνθετικοί κηροί, ορυκτά έλαια, σιλικόνες και συνθετικές χρωστικές που χρησιμοποιούνται για τη βελτίωση της υφής, της σταθερότητας και της εμφάνισης των προϊόντων. Με τον όρο «φυσικά συστατικά» εννοούμε συστατικά απευθείας από τη φύση, ακατέργαστα ή μεταποιημένα μέσω φυσικών διεργασιών. Με τον όρο «συστατικά φυσικής προέλευσης» εννοούμε εκείνα που προέρχονται από τη φύση και τροποποιούνται με συγκεκριμένες και εγκεκριμένες χημικές διαδικασίες, π.χ. ζελατινοποίηση, γαλακτωματοποίηση. 19\n20 ΕΠΙΧΕΙΡΗΜΑΤΙΚΟΤΗΤΑ & ΚΑΙΝΟΤΟΜΙΑ / KAΛΛΥΝΤΙΚΗ ΦΡΟΝΤΙΔΑ Το νεσεσέρ υγείας του βρέφους Για το πρώτο καλλυντικό νεσεσέρ του μωρού υπάρχουν αυστηρές και σαφείς οδηγίες. Οι ανάγκες για την περιποίηση του δέρματος και για τη γενική υγεία και ευεξία του οργανισμού είναι μονόδρομος. Να τι θα πρέπει να προτείνουμε στους νέους γονείς: Σαμπουάν και αφρόλουτρο: Τα βρεφικά σαμπουάν και αφρόλουτρα διατίθενται και σε συσκευασίες 2 σε 1. Στην 1η βρεφική ηλικία προτιμάμε ξεχωριστά προϊόντα, καθώς έτσι μπορούμε να επιλέξουμε αφρόλουτρο με βιταμίνες Ε και Α, κατάλληλες για τη βρεφική επιδερμίδα, αλλά και συστατικά που χαλαρώνουν και ηρεμούν το μωρό, όπως το χαμομήλι. Κρέμα και γαλάκτωμα ενυδάτωσης: Μετά το μπάνιο του μωρού είναι απαραίτητη η ενυδάτωση της επιδερμίδας του με κρέμα ή γαλάκτωμα ενυδάτωσης που απλώνεται σε όλο το σώμα με απαλό μασάζ μέχρι να απορροφηθεί πλήρως. Κρέμα κατά των ερεθισμών: Από τα πιο σημαντικά είδη για το βρεφικό δέρμα που είναι επιρρεπές στους ερεθισμούς και στα συγκάματα. Καθώς το δέρμα είναι ιδιαίτερα απαλό και ευαίσθητο, η τριβή με την πάνα αλλά και το pη των ούρων προκαλούν ερεθισμούς που μπορεί να εξελιχθούν σε βαθιές και επίπονες πληγές. Απαιτείται η χρήση της ειδικής κρέμας σε κάθε αλλαγή της πάνας, ώστε να δημιουργηθεί ένα φιλμ προστασίας από τους ερεθισμούς. Σε περιπτώσεις έντονου ερυθήματος, εκτός από την κρέμα κατά των ερεθισμών, συνιστούμε και μια κρέμα με βιταμίνη Α ή άλλη επανορθωτική και καταπραϋντική κρέμα με επουλωτικές ιδιότητες που καταπολεμά πιο δραστικά το έντονο κοκκίνισμα. Πούδρα: Μετά την αλλαγή της πάνας ή μετά το μπάνιο μπορούμε να πουδράρουμε ελαφρά την επιδερμίδα του βρέφους. Η πούδρα με σύνθεση από ταλκ φαρμακευτικής καθαρότητας απορροφά την επιφανειακή υγρασία, καταπραΰνει από ερεθισμούς που προκαλούνται από τα εσώρουχα και αντιμετωπίζει την έντονη εφίδρωση που είναι συχνό πρόβλημα των βρεφών. Μωρομάντηλα: Η απόλυτη λύση όταν οι γονείς βρίσκονται εκτός σπιτιού! Εμποτισμένα με βρεφική λοσιόν, καθαρίζουν και αρωματίζουν την επιδερμίδα χωρίς να την ξηραίνουν και να την τραυματίζουν. Γι αυτό και έχει ιδιαίτερη σημασία η καλή ποιότητα μωρομάντηλων. Πρέπει να είναι απαλά και δερματολογικά ελεγμένα, ώστε να μην ερεθίζουν το ευαίσθητο βρεφικό δέρμα. Αμπούλες φυσιολογικού ορού: Κατάλληλες για την καθημερινή υγιεινή της μύτης και των ματιών, οι αμπούλες με φυσιολογικό ορό απομακρύνουν ξένα στοιχεία, όπως τη σκόνη, που δυσκολεύουν την αναπνοή ή ερεθίζουν τα μάτια του βρέφους. Είναι δε απαραίτητες, όταν τα μωρά ταλαιπωρούνται από κρύωμα ή έχουν δυσκολία στην αναπνοή. Λάδι ή gel για το τριχωτό: Ειδικά τον πρώτο μήνα της ζωής το φαινόμενο της νινίδας εμφανίζεται στο κεφάλι του βρέφους. Ένα ειδικό gel ή λαδάκι βοηθά να αποβάλλονται ήπια οι σκληρές κρούστες χωρίς να προκαλεί ξήρανση του τριχωτού της κεφαλής. Βρεφικό λάδι για μασάζ: Για τη χαλάρωση και την ευεξία του βρέφους, ενδείκνυται μασάζ με βρεφικό λάδι που περιέχει τα κατάλληλα συστατικά, ώστε να ηρεμεί και να χαλαρώνει το μωρό, όταν βρίσκεται σε υπερένταση και δεν μπορεί να κοιμηθεί. Αλλά και σε περιπτώσεις έντονης ξηρότητας της επιδερμίδας του, ένα βρεφικό λάδι με έντονα ενυδατικά στοιχεία μπορεί να έχει πολύ καλύτερα αποτελέσματα από την ενυδατική λοσιόν. Βρεφικό άρωμα: Πλέον και τα μωρά έχουν τα δικά τους αρώματα! Αν και δεν είναι απαραίτητα για την καθημερινή τους περιποίηση, απαιτείται ιδιαίτερη προσοχή στην επιλογή τους. Δεν πρέπει να έχουν έντονο άρωμα που μπορεί να ενοχλήσει την όσφρηση και να προκαλέσουν αναπνευστική δυσκολία ή αλλεργία. Οπωσδήποτε πρέπει να χαρακτηρίζονται ως βρεφικά, που σημαίνει κατάλληλα για την ευαίσθητη επιδερμίδα, χωρίς πολύ οινόπνευμα και επικίνδυνα συντηρητικά. / Η Ελένη Θεολόγη είναι φαρμακοποιός, μέλος του Φ.Σ. Αττικής, 20\n21 ΕΠΙΧΕΙΡΗΜΑΤΙΚΟΤΗΤΑ & ΚΑΙΝΟΤΟΜΙΑ / ΠΑΡΟΥΣΙΑΣΗ BIODERMA Atoderm Préventive & Atoderm Intensive Ολοκληρωμένη φροντίδα κατά της ατοπικής δερματίτιδας Atoderm Préventive Η Atoderm Préventive είναι δερματολογική κρέμα θρέψης που περιορίζει με βιολογικό τρόπο την επιδείνωση της δερματικής ξηρότητας από τη γέννηση του βρέφους. Είναι κατάλληλη για βρέφη με πολύ ξηρό/ατοπικό δέρμα και εφαρμόζεται 1 φορά την ημέρα σε καθαρό πρόσωπο και σώμα. Σε τι κάνει τη διαφορά; Σύμφωνα με επιστημονικές έρευνες, το 60% νεογέννητων και βρεφών γεννιούνται με πολύ ξηρό / ατοπικό δέρμα και υποφέρουν από κοκκινίλες και έντονη φαγούρα! Το ατοπικό δέρμα επιβαρύνεται από την έλλειψη λιπιδίων και δομικών πρωτεϊνών, από περιβαλλοντικούς παράγοντες και από την ύπαρξη αλλεργιογόνων και σταφυλλόκοκου (στο 90% των περιπτώσεων). Τα εργαστήρια της Bioderma σας παρουσιάζουν τις κρέμες Atoderm Préventive και Atoderm Intensive για την πρόληψη και την αντιμετώπιση της ατοπικής δερματίτιδας. Με βιολογικά δραστικά μόρια με δίπλωμα ευρεσιτεχνίας, υποστηρίζει την ανασυγκρότηση του δερματικού φραγμού. Καταπολεμά το σταφυλόκοκο. Παιδιατρική / δερματολογική χρήση ως μονοθεραπεία. Υποαλλεργική σύνθεση με ευχάριστο άρωμα / no parabens. Κατάλληλο για νεογνά από την 1η ημέρα γέννησης. Είναι παιδιατρικά και δερματολογικά ελεγμένη, δεν είναι λιπαρή και δεν κολλάει, εφαρμόζεται γρήγορα, επιτρέποντας το άμεσο ντύσιμο του μωρού. Το βρέφος επανακτά την απαλή του επιδερμίδα. Atoderm Intensive Η Atoderm Intensive είναι η 1η καταπραϋντική μαλακτική φροντίδα που δρα στις βιολογικές δυσλειτουργίες του ατοπικού δέρματος για να αναδημιουργήσει ένα υγιές δέρμα. Είναι κατάλληλη για όλη την οικογένεια, σε άτομα που εμφανίζουν ατοπική δερματίτιδα. Σε τι κάνει τη διαφορά; Δρα σε όλες τις περιπτώσεις εμφάνισης ατοπικής δερματίτιδας: κνησμώδης ατοπική δερματίτιδα φλεγμονώδης ατοπική δερματίτιδα βακτηριδιακή ατοπική δερματίτιδα (δρα κατά του σταφυλόκοκκου aureus). Περιέχει το αποκλειστικό φυσικό σύμπλεγμα Lipigenium, ώστε να σταματάει άμεσα τον κνησμό, να καταπραΰνει από ερεθισμούς και να μειώνει τη χρόνια φλεγμονή. Εφαρμόζεται 1 φορά την ημέρα σε πρόσωπο και σώμα, σε συνδυασμό με τοπικά κορτικοστεροειδή. Tube 100ml Π.Λ.Τ.: 17,85 Tube 75ml Π.Λ.Τ.: 10,75 Στα φαρμακεία από την 21\n22 ΕΠΙΧΕΙΡΗΜΑΤΙΚΟΤΗΤΑ & ΚΑΙΝΟΤΟΜΙΑ / ΠΑΡΟΥΣΙΑΣΗ Αποτοξίνωση και κυτταρική ανανέωση με τη νέα σειρά Nuxellence της NUXE / από τη Pharmathen Η NUXE ερευνά ένα βασικό μηχανισμό της κυτταρικής νεανικότητας και λανσάρει για πρώτη φορά στη βιομηχανία καλλυντικών προϊόν που ενισχύει την αυτόλυση, δηλαδή το φυσικό σύστημα αποτοξίνωσης των κυττάρων. Τι είναι και πώς λειτουργεί η αυτόλυση Αυτόλυση είναι μια φυσική διαδικασία αποτοξίνωσης του κυττάρου. Κατά την αυτόλυση, εντοπίζεται η φθορά σε τμήματα του κυττάρου και δημιουργείται μια μεμβράνη που περικλείει αυτά τα φθαρμένα μέρη. Τότε δρουν τα λυσοσώματα (ένζυμα αποτοξίνωσης η καρδιά του μηχανισμού της αυτόλυσης) που διασπείρονται στο εσωτερικό της μεμβράνης και αποσυνθέτουν τα φθαρμένα τμήματα του κυττάρου. Με το πέρασμα των χρόνων, η αυτόλυση απορρυθμίζεται και επιβραδύνεται έτσι η φυσική κυτταρική ανανέωση, επιταχύνοντας τη γήρανση του δέρματος. Ύπνος και νεανικότητα: η ανακάλυψη της NUXE! Η νύχτα είναι η σημαντικότερη περίοδος για την αυτόλυση, καθώς η ανανέωση των κυττάρων μπορεί να γίνει 8 φορές πιο αποδοτική κατά τη διάρκεια του ύπνου! Όταν πηγαίνουμε για ύπνο τα κύτταρα αποτοξινώνονται φυσιολογικά και 4 ώρες αργότερα μπορεί να αρχίσει η ανανέωση των κυττάρων. Η έλλειψη 2 ωρών ύπνου (5 αντί για 7 ώρες) κάθε νύχτα συνεπάγεται 4-5 χρόνια πιο γερασμένη επιδερμίδα! ΓΙΑ ΟΛΟΥΣ ΤΟΥΣ ΤΥΠΟΥΣ ΕΠΙΔΕΡΜΙΔΑΣ και ΓΙΑ ΟΛΕΣ ΤΙΣ ΗΛΙΚΙΕΣ! Η καινοτομία της NUXE Η NUXE λανσάρει το Nuxellence DETOX, το 1ο προϊόν που αποτοξινώνει το δέρμα στην πιο κρίσιμη φάση, δηλαδή κατά τη διάρκεια της νύχτας, και ανατροφοδοτεί τη νεανικότητα του δέρματος συμβάλλοντας στην επιδιόρθωση του μιτοχονδριακού DNA. Χαρίζει λαμπερή και ξεκούραστη επιδερμίδα σαν να έχουμε κοιμηθεί 2 ώρες περισσότερο! Η μοναδική σύνθεση της Nuxellence DETOX με το Super-Detox Complex περιλαμβάνει σάκχαρα βιοτεχνολογικής προέλευσης και εκχύλισμα silk tree (ακακία Κωνσταντινούπολης) που ενισχύουν την αυτόλυση (αποτοξίνωση) και οδηγούν σε αύξηση της ανανέωσης των κυττάρων. Περιέχει επίσης πασιφλόρα, άγχουσα και παπαρούνα που συμβάλλουν στην επιδιόρθωση του μιτοχονδριακού DNA, αυξάνουν τη δραστηριότητα των κυττάρων και προσφέρουν αντιγηραντική δράση. Τέλος, το φίνο και θηλυκό άρωμα της Nuxellence από άνθος λιναριού, μιγκέ, ηλιοτρόπιο, μανταρίνι, νεκταρίνι και η αισθησιακή και πλούσια υφή του εμπλουτίζεται με Έλαιο Κάρθαμου για ιδανική αίσθηση άνεσης κάθε νύχτα. Στη σειρά Nuxellence εντάσσεται και η Nuxellence ÉCLAT για αντιγήρανση και λάμψη (προέρχεται από τη Nuxellence JEUNESSE), η οποία επαναφορτίζει τα κύτταρα επιδιορθώνοντας το μιτοχονδριακό DNA, χαρίζει απαλή και «γεμάτη» επιδερμίδα. Τα δύο προϊόντα της σειράς Nuxellence εφαρμόζονται είτε μόνα τους είτε κάτω από την κρέμα που ήδη χρησιμοποιούμε. ΗΜΕΡΑΣ NYXTAΣ 22\n24 ΕΠΙΧΕΙΡΗΜΑΤΙΚΟΤΗΤΑ & ΚΑΙΝΟΤΟΜΙΑ / ΣΥΝΕΝΤΕΥΞΗ Προβολή των Μ.Y.ΣΥ.ΦΑ. ΣΤΟ ΦΑΡΜΑΚΕΙΟ Ο Ανδρέας Καλλιβωκάς Πυλώνα ανάπτυξης για το φαρμακείο αποτελεί η αγορά των Μ.Υ.ΣΥ.ΦΑ., η οποία ανέρχεται στα 391 εκατ. στην Ελλάδα (στοιχεία IMS, Ιούλιος 2015) με διαχρονικά αυξητική πορεία. Απαραίτητη προϋπόθεση για την ανάπτυξη είναι η σωστή διάταξη και προβολή τους μέσα στο φαρμακείο για να μαγνητίζουν τα βλέμματα των πελατών. Με το σύνθημα «Φροντίζω την υγεία μου» και με μια ολοκληρωμένη πρόταση σήμανσης στα ράφια των Μ.Υ.ΣΥ.ΦΑ., η Johnson & Johnson καθίσταται στρατηγικός συνεργάτης του φαρμακοποιού στην ενίσχυση του επιχειρηματικού του ρόλου. Η Johnson & Johnson ανέπτυξε και υλοποιεί μια βέλτιστη πρακτική προβολής και κατηγοριοποίησης της συνολικής κατηγορίας των Μ.Υ.ΣΥ.ΦΑ., βασισμένη σε παραδείγματα άλλων χωρών, η οποία έχει ήδη κατοχυρωθεί νομικά ως πατέντα στην Ελλάδα. Η πρόταση προβολής και σήμανσης αφορά την ομαδοποίηση των Μ.Υ.ΣΥ.ΦΑ. σε χώρο του φαρμακείου και την τοποθέτηση των υλικών σήμανσης. Τα στοιχεία που συνθέτουν τη πρόταση προβολής είναι: το λογότυπο «Φροντίζω την υγεία μου» και οι σημάνσεις ραφιού συγκεκριμένου χρωματικού κώδικα και αλληλουχίας, οι οποίες οριοθετούν τις διαφορετικές κατηγορίες/παθήσεις που αποτελούν στο σύνολό τους την αγορά των Μ.Υ.ΣΥ.ΦΑ. (π.χ. χρήση σήμανσης ραφιού κόκκινου χρώματος για την κατηγορία των «Αναλγητικών» και μπλε χρώματος για την κατηγορία «Κρυολόγημα»). Η πρόταση προβολής και σήμανσης «Φροντίζω την υγεία μου» είναι σήμερα ενεργή σε 490 φαρμακεία σε ολόκληρη την Ελλάδα, έχοντας κερδίσει αποδεδειγμένα την αποδοχή των φαρμακοποιών. Ο φαρμακοποιός κ. Ανδρέας Καλλιβωκάς μιλά για την ευκαιρία ανάπτυξης που προσφέρουν τα Μ.Υ.ΣΥ.ΦΑ. αλλά και για τα οφέλη της προβολής και σήμανσης «Φροντίζω την υγεία μου» στο φαρμακείο του. Πιστεύετε ότι τα Μ.Υ.ΣΥ.ΦΑ. αποτελούν σήμερα μια σημαντική κατηγορία για το φαρμακείο στην Ελλάδα; Αποτελούν έναν από τους πλέον βασικούς πυλώνες του φαρμακείου μας σήμερα. Πρέπει όμως να τα δούμε με άλλη οπτική γωνία και αξία και να βασιστούμε στη λέξη «φάρμακο» και όχι στο «μη υποχρεωτικώς συνταγογραφούμενο». Θεωρείτε ότι τα Μ.Υ.ΣΥ.ΦΑ. έχουν δυνατότητα να αποτελέσουν πυλώνα ανάπτυξης τζίρου και αύξησης κερδοφορίας στο φαρμακείο; Φυσικά και ναι αλλά υπό διαφορετικές προϋποθέσεις και όχι όπως σήμερα. Ο σημερινός φαρμακοποιός οφείλει να μάθει τη διαφορά μεταξύ του «πουλάω σε πελάτη» και «αγοράζει ο πελάτης». Το δεύτερο, και αυτό θα αποτελεί ισχυρότατο όπλο στα χέρια μας εναντίον όποιου το 24\n25 επιθυμεί να το διαχειριστεί, είναι η προστιθέμενη αξία που μπορεί να πάρει κάθε Μ.Υ.ΣΥ.ΦΑ. μέσα από τη συμβουλή του φαρμακοποιού. Ο πυλώνας ανάπτυξης θα πρέπει να βασιστεί στο γεγονός ότι δίνουμε ζωή και επιστημονικότητα, από το απλό παυσίπονο μέχρι και στο πιο σύνθετο φάρμακο. Για μένα το μυστικό είναι να μάθουμε να αγοράζει ο πελάτης μας αξίες και όχι προϊόντα. Να μη γίνουν τα ίδια λάθη με άλλες κατηγορίες που χάσαμε. Πόσο σημαντικά είναι τα Μ.Υ.ΣΥ.ΦΑ. στο δικό σας φαρμακείο; Με ποιον τρόπο επικοινωνείτε στον ασθενή/πελάτη σας τα οφέλη κάθε σκευάσματος; Είναι μια αναπτυσσόμενη κατηγορία που ναι μεν μπορεί να εμπεριέχει την αυθόρμητη αγορά, αλλά στο κλείσιμο της διαδικασίας ακολουθεί πάντα η συμβουλή για τη σωστή χρήση, τις πιθανές παρενέργειες ή και τη συνέργεια με άλλα φάρμακα. Δίνουμε μεγαλύτερη σημασία στα αρνητικά ενός φαρμάκου, ώστε να επιστήσουμε την προσοχή στη χρήση. Στο φαρμακείο σας υπάρχει η ειδική προβολή της κατηγοριοποίησης των Μ.Υ.ΣΥ.ΦΑ. «Φροντίζω την υγεία μου». Πώς αποφασίσατε να την πραγματοποιήσετε; Ήταν μια πρόταση από την Johnson & Johnson που αφορούσε το σύνολο της κατηγορίας των Μ.Υ.ΣΥ.ΦΑ. και όχι μόνο τα δικά της προϊόντα. Απλά είδαμε ότι με τον τρόπο αυτό μπορούμε να δώσουμε ζωή σε μια αναπτυσσόμενη κατηγορία: να μπορεί ο αγοραστής να δει ολοκληρωμένη φροντίδα και με την κατάλληλη συμβουλή να προχωρήσει σε συνδυαστική αγορά. Ποια είναι τα οφέλη που έχουν λάβει οι ασθενείς σας από την υλοποίηση της προβολής; Πρώτα από όλα o πελάτης έχει μια ολοκληρωμένη εικόνα αγοράς. Εμείς είμαστε δίπλα του, ώστε να αισθάνεται την παρουσία μας κοντά του. Με τον τρόπο αυτό μαθαίνει την αξία της συμβουλής μας, ακόμη και στο πιο «πολυφορεμένο» προϊόν. Παράλληλα μαθαίνει να βλέπει ολοκληρωμένες προτάσεις. Θα συμβουλεύατε και άλλα φαρμακεία να υλοποιήσουν την προβολή και σήμανση της κατηγορίας των Μ.Υ.ΣΥ.ΦΑ.; Ποια πιστεύετε ότι είναι τα εμπόδια; Δεν νομίζω ότι μπορώ να δώσω συμβουλές, είναι απλά μια θέση μου. Απλά λέω ότι το να κρύβουμε προϊόντα μας δεν μας εξασφαλίζει την αποκλειστικότητα. Χάνεις ή κερδίζεις μια μάχη ανάλογα με το πόσο δίνεις αξία στα προϊόντα σου. Δυστυχώς ο Έλληνας φαρμακοποιός έμαθε ή τον μάθανε στους εύκολους δρόμους και όχι στους λιγότερο περπατημένους, εκεί που η διαφορετικότητα σε κάνει ξεχωριστό. Τι θα συμβουλεύατε στους φαρμακοποιούς που διστάζουν να υλοποιήσουν τη προβολή και σήμανση της κατηγορίας των Μ.Υ.ΣΥ.ΦΑ. στο δικό τους φαρμακείο; Δεν μπορώ να δώσω συμβουλή. Μπορώ μόνο να πω ότι είναι σημαντικό να συμμετέχεις, ήδη από το ξεκίνημα, σε μια πρωτοβουλία που αφορά το νέο, το διαφορετικό, το καινοτόμο και που καταλήγει να αποφέρει σημαντικά οφέλη, συμβάλλοντας στην εξέλιξη του φαρμακείου». Αν επιθυμείτε την υλοποίηση της προβολής & σήμανσης «Φροντίζω την Υγεία μου» στο δικό σας φαρμακείο, καλέστε στα τηλέφωνα της Johnson & Johnson ή στείλτε στην ηλεκτρονική διεύθυνση: αναφέροντας επωνυμία και στοιχεία επικοινωνίας. 25\n27 Ρεπορτάζ, απόψεις, θέσεις και αντιπαραθέσεις που αναλύουν και προτείνουν λύσεις για τα μεγάλα ζητήματα του φαρμάκου και της υγείας. # 9% % 4 ± σελ Σε αυτό το τεύχος: Ενόψει των μετεκλογικών εξελίξεων στο ιδιοκτησιακό, ο κλάδος συσπειρώνεται και καταθέτει ένα συνδυασμό αμυντικών και επιθετικών μέτρων για τη διάσωση του ανεξάρτητου φαρμακείου. Ο πρόεδρος του Π.Φ.Σ. Κωνσταντίνος Λουράντος και ο συνάδελφος και αναλυτής Γιώργος Κουτέπας έχουν το λόγο. 27\n28 ΠΟΛΙΤΙΚΗ ΦΑΡΜΑΚΟΥ / ΚΕΝΤΡΙΚΟ ΘΕΜΑ 9% % # 4 ± της Μαρίας Γλένη Οι μνημονιακές απαιτήσεις και η αντίδραση του κλάδου Κάθε φορά που η χώρα βρίσκεται έρμαιο στα χέρια των δανειστών επανέρχεται στο προσκήνιο ο «εφιάλτης» της εργαλειοθήκης του ΟΟΣΑ. Από το πρώτο μέχρι και το τρίτο μνημόνιο οι δανειστές θέτουν μετ επιτάσεως στο τραπέζι των διαπραγματεύσεων το άνοιγμα των λεγόμενων «κλειστών» επαγγελμάτων, ανάμεσα στα οποία είναι και το επάγγελμα του φαρμακοποιού. Εντυπωσιακό είναι ότι αυτά που απαιτούν να γίνουν στην Ελλάδα δεν τα εφαρμόζουν στις χώρες τους. Και για του λόγου το αληθές, στην Ευρώπη ένα ποσοστό που αγγίζει μόλις το 3% από τα φαρμακεία ανήκει σε αλυσίδες.* 28\n29 Έτσι η συγκυβέρνηση ΣΥΡΙΖΑ-ΑΝΕΛ συμφώνησε να υιοθετήσει τις προτάσεις των δανειστών και να περάσει στο τρίτο μνημόνιο τη διάταξη: «Με την προτεινόμενη ρύθμιση καταργείται η υποχρέωση κατοχής πτυχίου φαρμακοποιού και άδειας άσκησης επαγγέλματος, καθώς και οποιουδήποτε άλλου περιορισμού, πλην του σχετικού με τα πληθυσμιακά όρια, ως προϋποθέσεις για την ίδρυση και λειτουργία φαρμακείων Με την ως άνω αύξηση των φαρμακείων αλυσίδων αναμένεται η αύξηση ζήτησης φαρμακοποιών και η καταπολέμηση της ανεργίας στον κλάδο». Ωστόσο παραμονές Δεκαπενταύγουστου, όταν η Βουλή επικύρωνε το τρίτο μνημόνιο, η παράγραφος αυτή αντικαταστάθηκε με τη διάταξη: «Με απόφαση των Υπουργών Οικονομίας, Υποδομών, Ναυτιλίας & Τουρισμού και Υγείας καθορίζονται οι προϋποθέσεις, η διαδικασία και κάθε άλλο θέμα σχετικά με τη χορήγηση άδειας ιδρύσεως φαρμακείου». Η διάταξη αυτή στην πραγματικότητα αναιρεί την προηγούμενη, αλλά αφήνει ανοικτά όλα τα ενδεχόμενα για την απελευθέρωση του ιδιοκτησιακού καθεστώτος με μια απλή κοινή υπουργική απόφαση. Η αντίδραση του κλάδου Με την επανεκλογή της νέας κυβέρνησης ΣΥΡΙΖΑ-ΑΝΕΛ, ο κλάδος εμφανίζεται ετοιμοπόλεμος και αποφασισμένος να μην αφήσει τα φαρμακεία να περάσουν στις πολυεθνικές εταιρείες. Για να αποτρέψουν τα σχέδια των δανειστών οι συνδικαλιστές σχεδιάζουν ένα συνδυασμό αμυντικών (παθητικών) και επιθετικών (ενεργητικών) μέτρων. Αμυντικά μέτρα Τα αμυντικά μέτρα συνίστανται αφενός στην εκμετάλλευση του υπάρχοντος νομικού οπλοστασίου που διαθέτει ο κλάδος και αφετέρου στην κατάθεση αντιπροτάσεων για τη διατήρηση του περιοριστικού καθεστώτος ιδιοκτησίας του φαρμακείου. Νομικό οπλοστάσιο Ισχυρό διαπραγματευτικό χαρτί στα χέρια των φαρμακοποιών συνιστά η από τις 19/05/2009 τελεσίδικη απόφαση του Ανώτατου Ευρωπαϊκού Δικαστηρίου, με την οποία το ιδιοκτησιακό καθεστώς των φαρμακείων ανήκει αποκλειστικά σε φαρμακοποιούς και όχι σε τρίτους μηφαρμακοποιούς: «Η εξάρτηση των φαρμακοποιών, ως μισθωτών, από τον έχοντα την εκμετάλλευση του φαρμακείου θα περιόριζε τη δυνατότητά τους να αντιταχθούν στις οδηγίες του έχοντος την εκμετάλλευση». Πρόκειται για μια σημαντική απόφαση αφού όσοι έχουν έννομο συμφέρον να μη γίνουν αλυσίδες φαρμακείων, απλοί πολίτες ή ακόμη και οι ίδιοι οι φαρμακοποιοί, μπορούν να προσβάλουν έναν τέτοιο νόμο δικαστικά. Ένα ακόμη νομικό επιχείρημα που υψώνει τοίχο στις αλυσίδες φαρμακείων είναι η απόφαση της Ολομέλειας του Συμβουλίου της Επικρατείας (ΣτΕ) ( /2014), η οποία ξεκαθαρίζει κατηγορηματικά ότι «η εξασφάλιση της βιωσιμότητος των φαρμακείων, και μάλιστα υπό συνθήκες λειτουργίας τους εκτός όρων ελεύθερου ανταγωνισμού, αποτελούν επιτακτικούς λόγους δημοσίου συμφέροντος, οι οποίοι δικαιολογούν την επιβολή περιορισμών όχι μόνο στην άσκηση αλλά και στην πρόσβαση στο επάγγελμα του φαρμακοποιού προσώπων που συγκεντρώνουν, κατ' αρχήν, τα νόμιμα προσόντα για την άσκησή του». * Οι αλυσίδες φαρμακείων από μεγάλες πολυεθνικές εταιρείες λιανικής διανομής των φαρμάκων είναι συνέπεια της απελευθέρωσης του ιδιοκτησιακού καθεστώτος του φαρμακείου. 29\n30 ΠΟΛΙΤΙΚΗ ΦΑΡΜΑΚΟΥ / ΚΕΝΤΡΙΚΟ ΘΕΜΑ 9% % # 4 ± Στις χώρες όπου δεν υπήρχε ιδιοκτησιακό καθεστώς, η δημιουργία αποθεμάτων φαρμάκων γινόταν με κριτήριο την κερδοφορία και τη μείωση του κόστους. Δεν είναι εξάλλου τυχαίο ότι ακόμη και ο ίδιος ο Παγκόσμιος Οργανισμός Υγείας τεκμηριώνει σε έρευνα που πραγματοποίησε (Impact of Pharmacy Deregulation and Regulation in European Countries) ότι στις χώρες «στις οποίες δεν υπήρχε ιδιοκτησιακό καθεστώς επηρέασε τη διαθεσιμότητα του φαρμάκου, καθώς η δημιουργία αποθεμάτων φαρμάκων γινόταν με κριτήριο την κερδοφορία, τη μείωση του κόστους, αν ελέγχονταν από όμιλο που κατείχε και τα φαρμακεία, με αποτέλεσμα φάρμακα που δεν πληρούσαν αυτά τα κριτήρια να μην είναι άμεσα διαθέσιμα στους ασθενείς και η διαθεσιμότητα να περιορίζεται σε όσα είχαν μεγάλη κυκλοφοριακή ταχύτητα». Αντιπροτάσεις Οι αντιπροτάσεις που καταθέτει ο Π.Φ.Σ. για το ιδιοκτησιακό αφορούν: Διατήρηση της αποκλειστικής ιδιοκτησίας διαχείρισης ελληνικών φαρμακείων από φαρμακοποιούς με πρόβλεψη για μεγαλύτερη ευελιξία στην οικονομική διάρθρωση των μεριδίων ιδιοκτησίας φαρμακείων. Τουλάχιστον το 51% και άνω της ιδιοκτησίας των φαρμακείων να ανήκει σε ξεχωριστό αδειούχο φαρμακοποιό που να πληροί τους ισχύοντες όρους και προϋποθέσεις απεριόριστης αστικής και ποινικής ευθύνης στη λειτουργία του φαρμακείου (υπόδειγμα Ισπανίας, επικαιροποίηση Εσθονίας-Ουγγαρίας). Φορολογικά κίνητρα (π.χ. μειωμένος Φ.Π.Α. στα φάρμακα) για ίδρυση φαρμακείων σε απομονωμένες, μονοεδρικές περιοχές βάσει παλαιότερου καθεστώτος οργάνωσης Δήμων-Κοινοτήτων (υπόδειγμα Νορβηγίας). Δημιουργία από το υπουργείο Υγείας Εθνικού Ηλεκτρονικού Μητρώου Φαρμακείων στο χάρτη της ελληνικής επικράτειας, ο οποίος θα βρίσκεται δημοσιευμένος στο διαδίκτυο και θα επικαιροποιείται συνέχεια. Ενσωμάτωση του μητρώου αυτού στις δομές της πρωτοβάθμιας φροντίδας υγείας για διευκόλυνση του κοινού και για καλύτερη οργάνωση/έλεγχο των φαρμακείων ανά περιοχές και συνολικά. 30\n32 ΠΟΛΙΤΙΚΗ ΦΑΡΜΑΚΟΥ / ΚΕΝΤΡΙΚΟ ΘΕΜΑ 9% % # 4 ± Επιθετικά μέτρα Για να μη βρουν πρόσφορο έδαφος να αναπτυχθούν οι μεγάλες αλυσίδες πολυεθνικών του φαρμάκου, επιβάλλεται η πολιτεία να «ακούσει» τους ίδιους τους φαρμακοποιούς που ζητούν επιτακτικά να δοθούν στον κλάδο κίνητρα για τη συνένωση ανεξάρτητων φαρμακείων. Απαραίτητες όμως προϋποθέσεις για το εγχείρημα της συνένωσης ανεξάρτητων φαρμακείων είναι: 2. Παροχή κινήτρων ΤΑΧ FREE 3. Φορολογικές απαλλαγές 1. Θεσμοθέτηση νομικού πλαισίου που θα καθορίζει τους όρους και τις προϋποθέσεις 4. Ευνοϊκοί όροι δανεισμού από τράπεζες Τα παραπάνω αναπτύσσει εκτενώς και ο συντάκτης του «Φαρμακευτικού Κόσμου» και φαρμακοποιός Γ. Κουτέπας σε άρθρο του που δημοσιεύεται σε αυτό το τεύχος. Σε κάθε περίπτωση, το ιδιοκτησιακό αποτελεί ένα καίριο θέμα επιβίωσης του κλάδου, από την έκβαση του οποίου θα κριθεί το μέλλον του επαγγέλματος του φαρμακοποιού στη χώρα μας. 32 / Η Μαρία Γλένη είναι συντάκτρια υγείας, μέλος της συντακτικής ομάδας του «Φαρμακευτικού Κόσμου»\n34 ΠΟΛΙΤΙΚΗ ΦΑΡΜΑΚΟΥ / ΚΕΝΤΡΙΚΟ ΘΕΜΑ 9% % # 4 ± Ιδιοκτησιακό: ΤΟ «ΔΙΚΑΙΟ» ΕΙΝΑΙ ΜΕ ΤΟ ΜΕΡΟΣ ΜΑΣ του Κωνσταντίνου Λουράντου Η θέση του Πανελλήνιου Φαρμακευτικού Συλλόγου είναι μία και ξεκάθαρη: η ιδιοκτησία και η εκμετάλλευση του φαρμακείου πρέπει να παραμείνουν στα χέρια και τον έλεγχο του αδειούχου φαρμακοποιού. Η θέση αυτή υπαγορεύεται τόσο από το Ενωσιακό Δίκαιο όσο και από τους διεθνείς κανόνες για την προστασία της Δημόσιας Υγείας. Το φαρμακείο αποτελεί χώρο πρωτοβάθμιας φροντίδας υγείας και η λειτουργία του συντελείται με βάση καταρχήν επιστημονικά κριτήρια. Επειδή, ωστόσο, πολλοί είναι οι «επαΐοντες» που επικαλούνται ευρωπαϊκά δεδομένα, τους απαντώ πως η παραμονή της ιδιοκτησίας και της εκμετάλλευσης του φαρμακείου στα χέρια και τον έλεγχο του αδειούχου φαρμακοποιού βρίσκεται σε απόλυτη συμφωνία όχι μόνο με το ενωσιακό κεκτημένο αλλά και με το δίκαιο των μεγαλύτερων χωρών της Ευρωπαϊκής Ένωσης (Γερμανία, Γαλλία, Ισπανία, Δανία κλπ.). Το Δικαστήριο της Ευρωπαϊκής Ένωσης (Δ.Ε.Ε.) με σειρά αποφάσεών του (υποθέσεις C 171/ 07, C 172/07, C 531/06, C 570/ 07 και C 571/07) έχει κρίνει ότι ο περιορισμός της ιδιοκτησίας φαρμακείων αποκλειστικά από φαρμακοποιούς διασφαλίζει την ανεξαρτησία των φαρμακευτικών υπηρεσιών και αποτρέπει συγκρούσεις συμφερόντων. Έτσι, μεταξύ άλλων, έχει κριθεί (C 171/07, C 172/07 και C 531/06) ότι η διατήρηση του καθεστώτος ιδιοκτησίας/ λειτουργίας των φαρμακείων αποκλειστικά στα χέρια των φαρμακοποιών είναι δικαιολογημένη και λειτουργεί ευεργετικά για τους πολίτες και τα εθνικά συστήματα υγείας. Επίσης έχει κριθεί ότι τα πρόσωπα που εκμεταλλεύονται φαρμακείο και δεν έχουν την ιδιότητα του φαρμακοποιού ενδέχεται να πλήξουν την ανεξαρτησία των μισθωτών φαρμακοποιών, παρακινώντας τους δεύτερους να διαθέτουν φάρμακα που δεν συμφέρει να διατηρούνται στις αποθήκες ή προχωρώντας σε μειώσεις των δαπανών λειτουργίας που είναι ικανές να επηρεάσουν τον τρόπο λιανικής διανομής των φαρμάκων. Τέλος, έχει κριθεί ότι ο περιορισμός της ιδιοκτησίας αποκλειστικά στους φαρμακοποιούς συμβάλλει στην πρόληψη της ως άνω κατασπατάλησης οικονομικών πόρων, δεδομένου ότι ο ρόλος των φαρμακοποιών προλαμβάνει την υπερκατανάλωση και τη λανθασμένη χρήση των φαρμάκων. Παρά το γεγονός ότι για μια ακόμη φορά η Πολιτεία συμπεριφέρθηκε εχθρικά προς τους φαρμακοποιούς, με την ψήφιση του τελευταίου μνημονίου, εμείς συνεχίζουμε τη διεκδικητική μας δράση. Στο πλαίσιο μιας πανευρωπαϊκής προσπάθειας στήριξης του φαρμακείου που ξεκίνησε από τις αρχές του καλοκαιριού με επαφές στις Βρυξέλλες, διοργανώσαμε την 1η Συνδιάσκεψη των Προέδρων των Ευρωπαϊκών Φαρμακευτικών Συλλόγων. Είναι η πρώτη φορά που τόσο πολλές και τόσο σημαντικές προσωπικότητες του ευρωπαϊκού φαρμακευτικού χώρου βρέθηκαν μαζί και αυτό πραγματοποιήθηκε στη χώρα μας. Η θέση μας λοιπόν παραμένει σταθερή και δεν θα δεχτούμε οποιαδήποτε παρέκκλιση από αυτή. Ο Κωνσταντίνος Λουράντος είναι πρόεδρος του Πανελλήνιου Φαρμακευτικού Συλλόγου και του Φαρμακευτικού Συλλόγου Αττικής, 34\n36 ΠΟΛΙΤΙΚΗ ΦΑΡΜΑΚΟΥ / ΚΕΝΤΡΙΚΟ ΘΕΜΑ 9% % # 4 ± Η ΜΕΡΑ της κρίσης του Γιώργου Κουτέπα Μεταξύ των προαπαιτούμενων ενεργειών που χρειάζεται να αναλάβει η ελληνική πολιτεία, ώστε να δρομολογηθεί η χρηματοδότησή της από τους θεσμούς, είναι και μια μικρή φράση που σηματοδοτεί το οριστικό; τέλος όσων γνωρίζουμε για το ελληνικό φαρμακείο. «Η υιοθέτηση πιο φιλόδοξων μεταρρυθμίσεων στις αγορές, μεταξύ των οποίων και στο ιδιοκτησιακό καθεστώς των φαρμακείων» ανοίγει τη συζήτηση για το θεμέλιο λίθο, στον οποίο βασιζόταν η παρουσία μας στη φαρμακευτική αγορά. Ο βαθμός στον οποίο θα υιοθετηθούν αυτές οι αλλαγές θα καθορίσει και την ύπαρξή μας στο μέλλον. Η ριζική αυτή αλλαγή είναι προφανώς 100% άδικη, γιατί δεν δόθηκε ποτέ μια εναλλακτική λύση. Αν ο στόχος ήταν μια εξέλιξη του ελληνικού φαρμακείου και όχι μια ψυχρή εκτέλεση, οι αλλαγές θα προσανατολίζονταν σε άλλη κατεύθυνση. Μήπως οι πιο «φιλόδοξες ενέργειες στο ιδιοκτησιακό καθεστώς των φαρμακείων» θα έπρεπε να αφορούν τη διόρθωση των αγκυλώσεων που εμποδίζουν για χρόνια εμάς τους ίδιους να φτιάξουμε τα συνεργατικά σχήματα για τα δίκτυα φαρμακείων των ιδιοκτητώνφαρμακοποιών; Για παράδειγμα τη θέσπιση θεσμικού πλαισίου νόμιμης διακίνησης εμπορευμάτων, κεφαλαίων και εργατικού κόστους μεταξύ μας (απαραίτητου συστατικού για την ανάπτυξη των δικτύων); Ή την κοινή επιχειρηματική και φορολογική αντιμετώπιση μιας συνεργασίας φαρμακοποιών; Ή τη δυνατότητα ενοποίησης των αποθεμάτων τους, της έκδοσης τιμολογίων προς αυτές, τη χωριστή αφαίρεση rebate από συνεργαζόμενα φαρμακεία και τόσα άλλα, τα οποία έχουν τελματώσει τις συνεργασίες φαρμακείων ανά την Ελλάδα και προκαλούν τόσα διαχειριστικά και λοιπά προβλήματα κόστους και διαδικασιών; Πιθανόν να είναι ευσεβής πόθος να ελπίζουμε πως όλες αυτές οι προβλέψεις και οι «φιλόδοξοι στόχοι» αποσκοπούν στη δική μας παρουσία ( όσο έχουν γίνει για χάρη μας όλες οι νέες φανταχτερές συσκευασίες των Μ.Υ.ΣΥ.ΦΑ.)! Έχουμε ζήσει 5 χρόνια μνημονίου και ξέρουμε για ποιον γράφεται ό,τι γράφεται σε αυτά τα χαρτιά. Θα έδινε όμως μια ελπίδα για το μέλλον η σκέψη πως οι αλλαγές που θεσμοθετούνται έστω για μια φορά δεν αποσκοπούν στην υφαρπαγή πόρων, αγορών και προοπτικής από τους κατοίκους αυτής της χώρας αλλά στην προσπάθεια να εκσυγχρονιστεί αυτός ο τόπος. Μια ελπίδα που μας εγκαταλείπει, όσο βλέπουμε τις εξελίξεις, προετοιμάζοντας τους εαυτούς μας για την ημέρα της κρίσεως. Ο Γιώργος Κουτέπας είναι φαρμακοποιός, πτυχιούχος Επιχειρησιακής Έρευνας & Μάρκετινγκ ΑΣΟΕΕ, αντιπρόσωπος του Φ.Σ. Αττικής στον Π.Φ.Σ., 36\n41 Στη Ρόδο η οικογένεια Φανουράκη, έχοντας γερές βάσεις από το παρελθόν και βλέμμα στραμμένο στις σύγχρονες εξελίξεις του ελληνικού φαρμακείου, ανέθεσε στην εταιρεία ARTICO την ανακαίνιση δύο φαρμακείων της. Ο καινούριος χώρος των 200τ.μ. της κ. Αικατερίνης Φανουράκη είναι συνώνυμος με τις υψηλές απαιτήσεις της ιδιοκτήτριας και με την πολυτέλεια που επιβάλλει η επωνυμία της επιχείρησης. Η ARTICO, έχοντας λάβει υπ όψιν της όλες τις παραμέτρους του σημερινού φαρμακείου, σχεδίασε και υλοποίησε όπως αυτή γνωρίζει ένα χώρο σύγχρονο, λειτουργικό, με πολλές υπηρεσίες για τους πελάτες του, καθώς και πολυτελή, όπως όλα τα έργα της άλλωστε. Η εμπειρία των 25 χρόνων της εταιρείας ARTICO στο χώρο της ανακαίνισης φαρμακείων της δίνει τη δυνατότητα να σχεδιάζει αλλά και να κατασκευάζει πρωτοποριακά φαρμακεία σε μικρούς χρόνους, χωρίς κατασκευαστικούς περιορισμούς, με απόλυτο σεβασμό στις ανάγκες των φαρμακοποιών.\n43 Η σύνθεση της επιστημονικής μας συμβουλής: σωματική και ψυχική υγεία, έρευνες, ειδικά θέματα και αναλύσεις από επιστήμονες όλων των ειδικοτήτων. σελ Σε αυτό το τεύχος: Αφιέρωμα στις πρώτες μέρες του βρέφους: Το κεφάλαιο θηλασμός και γενικότερα η βρεφική διατροφή. Η συμβουλή των επαγγελματιών υγείας στις νέες μητέρες αλλά και η παρέμβαση στα δικά τους προβλήματα. 43\n44 ΥΓΙΩΣ ΣΚΕΠΤΟΜΕΝΟΙ / OI ΠΡΩΤΕΣ ΜΕΡΕΣ ΤΟΥ ΒΡΕΦΟΥΣ ΜΗΤΡΙΚΟΣ ΘΗΛΑΣΜΟΣ Τα αδιέξοδα της μητέρας και οι οδηγίες αντιμετώπισης Το μητρικό γάλα είναι κάτι περισσότερο από μια τροφή. Είναι ένας ζωντανός ιστός με πολλούς αμυντικούς παράγοντες που προσφέρει στο μωρό συνεχή ενεργό προστασία από τις λοιμώξεις, όταν το δικό του ανοσοποιητικό σύστημα δεν έχει ακόμη αναπτυχθεί. Περιέχει πάντα στη σωστή αναλογία την απαιτούμενη ενέργεια, τις πρωτεΐνες, τις βιταμίνες και όλα τα διατροφικά στοιχεία που χρειάζεται το βρέφος, ενώ διαρκώς διαφοροποιείται σύμφωνα με την ώρα της ημέρας και την ηλικία του βρέφους. της Καλλιόπης Μάλφα Με γνώμονα τα ανωτέρω και με την ολοένα αυξανόμενη παγκοσμίως τάση αντικατάστασης του μητρικού θηλασμού από βιομηχανοποιημένα υποκατάστατα βασισμένα στο αγελαδινό γάλα, η παγκόσμια κοινότητα το 1990 [innocenti declaration] ανέλαβε δράση για την καταπολέμηση αυτού του φαινομένου και για την επιστροφή της ανθρωπότητας στο 44\n45 Η γαλουχία σαν μία από τις πολυπλοκότερες βιολογικές λειτουργίες συνθέτει, μαζί με τη σύλληψη, την εγκυμοσύνη και τον τοκετό, τις τέσσερις φάσεις της αναπαραγωγής. Θα ήταν έλλειμμα της φύσης, εάν το θηλαστικό που γεννάει δεν είχε την ικανότητα και τη δυνατότητα να θρέψει το είδος του και να το βοηθήσει να επιβιώσει. Αξίωμα αποτελεί ότι κάθε είδος θηλαστικού παράγει το καταλληλότερο γάλα για το δικό του είδος. δρόμο της φύσης, που επιστημονικά αποδεδειγμένα πλέον, αποτελεί τη βέλτιστη επιλογή σίτισης για τα νεογέννητα. Οι επαγγελματίες υγείας είναι απαραίτητο πλέον να ενημερώνονται υπεύθυνα για το μητρικό θηλασμό, παίρνοντας ο καθένας το μερίδιο ευθύνης που του αναλογεί, σύμφωνα με το επάγγελμα που εξασκεί (μαία, γιατρός, φαρμακοποιός κλπ.). Το σημαντικό για τον επαγγελματία υγείας, προκειμένου να ενισχύσει και να βοηθήσει μια μητέρα να θηλάσει, είναι να είναι σωστά εκπαιδευμένος και να πιστεύει ο ίδιος στο μητρικό θηλασμό. Η μεγαλύτερη ίσως δυσκολία που αφορά το μητρικό θηλασμό και καλείται να αντιμετωπίσει ένας επαγγελματίας υγείας είναι η λεγόμενη «κουλτούρα του μπιμπερό», η οποία εγκαταστάθηκε μερικές δεκαετίες πριν και με αυτή μεγάλωσε η γενιά που παροτρύνουμε τώρα να θηλάσει. Οι γονείς λένε, π.χ., «θέλω να ξέρω πόσο τρώει 45\n46 ΥΓΙΩΣ ΣΚΕΠΤΟΜΕΝΟΙ / OI ΠΡΩΤΕΣ ΜΕΡΕΣ ΤΟΥ ΒΡΕΦΟΥΣ και κάθε πόσες ώρες». Ο θηλασμός είναι ελεύθερος και απεριόριστος. Δεν καθορίζει κανείς άλλος τα γεύματα παρά μόνο το μωρό. Μια καλή συμβουλή είναι να γίνονται 8-12 θηλασμοί το 24ωρο για τα νεογέννητα και να γίνεται έλεγχος κενώσεων και βρεγμένων πανών ανάλογα πάντα με την ηλικία και το βάρος του βρέφους. Είναι καλό να γνωρίζουν οι γονείς ότι είναι φυσιολογικό μετά τον τοκετό να υπάρχει απώλεια βάρους που πιθανόν να φτάσει το 10% του βάρους γέννησης και ότι ανακτάται το αρχικό βάρος του νεογνού τη 14η-15η ημέρα από τη γέννηση. Συχνά οι γονείς παραπονιούνται και αγωνιούν γιατί θεωρούν ότι το παιδί τους δεν «χορταίνει», επειδή ζητά να είναι διαρκώς στο στήθος. Αυτό είναι απολύτως φυσιολογικό, γιατί έτσι ρυθμίζεται μέσω της αύξησης των επιπέδων προλακτίνης η επαρκής παραγωγή. Ο θηλασμός υπακούει στο νόμο «ζήτησης-παραγωγής». Οι πληγωμένες θηλές έχουν σαν αιτία κυρίως τους προγραμματισμένους θηλασμούς, τη λανθασμένη σύλληψη του μαστού από το νεογνό, τη λανθασμένη τοποθέτηση και κράτημα του νεογνού από τη μητέρα, κάποιες φορές οφείλονται σε αγκυλογλωσσία (βραχύς χαλινός*), ποτέ όμως δεν δημιουργούνται από τον παρατεταμένο χρόνο θηλασμού. Φραγμένοι γαλακτοφόροι πόροι ή μαστίτιδες είναι σχετικά συχνά προβλήματα που αντιμετωπίζονται εύκολα με αντιβίωση και αντιφλεγμονώδη φάρμακα, συμβατά με το θηλασμό, ενώ ο θηλασμός συνεχίζεται. Βέβαια, εάν οι γυναίκες επιλέγουν να γεννήσουν σε ένα «φιλικό για το βρέφος νοσοκομείο» (το «ΜΗΤΕΡΑ» είναι το πρώτο και μοναδικό προς το παρόν ιδιωτικό μαιευτήριο που έχει την πιστοποίηση baby friendly hospital), όλες οι προηγούμενες απορίες και δυσκολίες έχουν επιλυθεί ήδη κατά τη διάρκεια της παραμονής των μητέρων στο μαιευτήριο. Διότι, άριστα εκπαιδευμένο προσωπικό παραδίδει προγεννητικά μαθήματα μητρικού θηλασμού, διδάσκει τις μητέρες να θηλάζουν σωστά από την πρώτη ώρα αμέσως μετά τη γέννηση, προσφέρει και υποστηρίζει τη συνδιαμονή μητέρας-νεογνού [roomingin], παρακολουθεί την πορεία του νεογνού, δίνει οδηγίες εξόδου και επιλύει τυχόν προβλήματα που πιθανόν να προκύψουν για το μητρικό θηλασμό ακόμη και μετά την έξοδο από το μαιευτήριο με ανοιχτή τηλεφωνική γραμμή, αλλά και με κατ οίκον επισκέψεις, όταν είναι απαραίτητο. Οι φαρμακοποιοί είναι οι πλέον ειδικοί για να ενημερώσουν για την καταλληλότητα των φαρμακευτικών σκευασμάτων στην περίοδο της γαλουχίας. Είναι επίσης πολύ χρήσιμο να γνωρίζουν, εκτός από τα φάρμακα του απογαλακτισμού, και τα γαλακταγωγά, προκειμένου να τα συστήνουν στις θηλάζουσες που χρειάζονται αύξηση της γαλουχίας. Η προστασία, προαγωγή και υποστήριξη του μητρικού θηλασμού είναι υποχρέωση όλων των επαγγελματιών υγείας και η ύπαρξη ενός δικτύου συνεργασίας μπορεί να διευκολύνει και να ενισχύσει την προσπάθεια αυτή. * Όταν ο χαλινός της γλώσσας (ο ιστός που συνδέει την κάτω επιφάνεια της γλώσσας με το έδαφος του στόματος) έχει πολύ μικρό μήκος, τότε επεκτείνεται προς τα εμπρός έως την κορυφή της γλώσσας με αποτέλεσμα να την κρατά καθηλωμένη και να περιορίζει την κινητικότητά της. / Η Καλλιόπη Μάλφα είναι μαία - συντονίστρια μητρικού θηλασμού στο «ΜΗΤΕΡΑ», πρόεδρος της Ελληνικής Ψυχοπροφυλακτικής Εταιρείας, μέλος της Εθνικής Επιτροπής Μητρικού Θηλασμού και του Δ.Σ. της UNICEF Ελλάδος, 46


Κέικ με άρωμα πορτοκαλιού ή κέικ με πορτοκάλι; - Viannitika.gr\nΜπορεί ένα κέικ αρωματισμένο με ξύσμα πορτοκαλιού και με τα υγρά του αντικατεστημένα από χυμό πορτοκαλιού να ονομαστεί «Κέικ πορτοκαλιού»;\nΣ’ αυτό το ερώτημα οι περισσότεροι θα απαντήσουν «ΝΑΙ».\nΚι είναι λογικό, αφού, όλες σχεδόν οι συνταγές για κέικ πορτοκαλιού (και στη βιβλιογραφία αλλά και στο διαδίκτυο) ονομάζουν κέικ πορτοκαλιού ένα κέικ που περιγράφεται όπως παραπάνω.\nΚι εδώ έρχονται οι δικές μας… ενστάσεις. Δεν γίνεται να ονομάζεις κέικ πορτοκαλιού ένα κέικ που η μόνη διαφορά του από το κέικ βανίλιας (και τα περισσότερα γνωστά κέικ) είναι η προσθήκη ξύσματος πορτοκαλιού. Έχουμε μάλιστα δει σε πλήθος συνταγών που αναφέρονται σε κέικ πορτοκαλιού, κάποιοι να προσθέτουν και άρωμα βανίλιας.\nΜερικοί θα πουν το γνωστό και χιλιοειπωμένο «Περί ορέξεως κολοκυθόπιτα», αλλά θα πρέπει να είναι έτοιμοι να δεχτούν και την απάντηση: «Ας μην μπασταρδεύουμε τις συνταγές μας. Όλες δικαιούνται την δική τους ταυτότητα».\nΟ τίτλος της παρούσας συνταγής δικαιώνει την φιλοσοφία της στήλης μας για το «Κέικ με πορτοκάλι», που το διαχωρίζει σαφώς από το «Κέικ με άρωμα πορτοκαλιού» έτσι, τουλάχιστον, όπως το αντιλαμβάνεται και προτείνει η συντριπτική πλειοψηφία της ελληνικής συνταγογραφίας.\nΣτη παρούσα συνταγή το πορτοκάλι επικρατεί κάθε άλλου αρώματος και γεύσης. Θα λέγαμε κυριαρχεί απόλυτα. Πρόκειται για μια παρασκευή που προέκυψε μετά από πολλές δοκιμασίες και, που η βασική της ιδέα, στηρίχτηκε σε μια πολύ επιτυχημένη συνταγή της στήλης μας, την «Πορτοκαλότουρτα», που μπορείτε να δείτε εδώ.\nΣήμερα όμως μιλάμε για κέικ. Το πιο αγαπημένο γλυκό από «τα γλυκά της μαμάς» κάθε παιδιού, το ιδανικό συνοδευτικό του πρωινού ή απογευματινού καφέ μας, το απαραίτητο έδεσμα των εκδρομών μας και, ίσως, το πρώτο γλυκό που μάθαμε να κάνουμε οι περισσότεροι και άρα, το γνωρίζουμε τόσο όσο κανένα άλλο.\n1/2 κιλού αλεύρι που φουσκώνει\n2 ποτήρια (ν) ζάχαρη\n1 ποτήρι (ν) ηλιέλαιο\n1 ποτήρι (ν) σιμιγδάλι χοντρό\n1 κεσεδάκι στραγγιστό πλήρες γιαούρτι (200γρ.)\nΞύσμα από τρία μεγάλα (3) πορτοκάλια\nΤο εσωτερικό από τα τρία πορτοκάλια\nΑνάβουμε τον φούρνο στους 160β-170β\nΠλένουμε και σκουπίζουμε τα πορτοκάλια και παίρνουμε το ξύσμα τους.\nΣτη συνέχεια τα καθαρίζουμε από τον εξωτερικό τους φλοιό αφαιρώντας προσεκτικά και το λευκό μέρος ανάμεσα σε φλοιό και σάρκα.\nΛιώνουμε το εσωτερικό των πορτοκαλιών στο μούλτι ή με ραβδομπλέντερ.\nΠερνάμε το υλικό από σίτα που τοποθετούμε σε ένα μπολ και προσθέτουμε το σιμιγδάλι και τη σόδα. Αφήνουμε σε μια άκρη το μπολ να περιμένει.\nΒάζουμε στο μπολ του μίξερ το ξύσμα, τα αυγά και τη ζάχαρη και τα χτυπάμε για 5-6 λεπτά μέχρι να ασπρίσουν.\nΡίχνουμε στο μείγμα των αυγών το μείγμα του σιμιγδαλιού, το λάδι και το γιαούρτι και τα ανακατεύουμε μέχρι να ενωθούν καλά.\nΚοσκινίζουμε το αλεύρι, αφού τού προσθέσουμε το μπαίκιν πάουντερ και το ρίχνουμε λίγο-λίγο στο μπολ του μίξερ.\nΒουτυρώνουμε μια μεγάλη φόρμα του κέικ (ή ένα ταψί 30Χ40), μεταφέρουμε εκεί τη ζύμη μας και τοποθετούμε την φόρμα στο φούρνο.\nΔεν ανοίγουμε τον φούρνο πριν περάσουν 45 λεπτά.\nΚάνουμε τη δοκιμή με το μαχαίρι και, αν το κέικ είναι έτοιμο, το βγάζουμε από τον φούρνο και το αφήνουμε να κρυώσει.\nΜπορούμε να του ρίξουμε ζάχαρη άχνη ή να το περιλούσουμε με ένα γκλάσο σοκολάτας.\n1) Αν θέλετε μπορείτε να αντικαταστήσετε το ηλιέλαιο με ελαιόλαδο άριστης ποιότητας για να μη μυρίζει, όμως σε αυτή την περίπτωση η ποσότητα του λαδιού πρέπει να είναι 3/4 του ποτηριού\n2) Μην αντικαταστήσετε το χονδρό σιμιγδάλι με ψιλό. Το κέικ θα βγει λιγότερο αφράτο και ίσως ελαφρώς λασπωμένο. Είναι άλλωστε γνωστό πως το ψιλό σιμιγδάλι δίνει ζύμες αρκετά συμπαγείς\n3) Η ποσότητα αυτού του κέικ είναι αρκετά μεγάλη για τις συνήθεις φόρμες. Μπορείτε να την μοιράσετε σε δύο σκεύη με την προϋπόθεση η ζύμη, πριν ψηθεί, να έχει πάχος τουλάχιστον 6-7 εκατοστά.


Κοινωνική Οικονομία: Αυτοοργάνωση της κοινωνίας πολιτών και συνέδριο για την κοινωνική οικονομία\nΌσες φορές επιχειρήθηκε κάτι τέτοιο κατέληξε σε αναπαραγωγή συγκεντρωτικών μορφών εξουσίας.\nΕκείνο που δεν έχει αναδειχθεί στη συνείδηση της ελληνικής κοινωνίας, ιδιαίτερα τα τελευταία χρόνια της κρίσης είναι η υφιστάμενη αυτοοοργάνωση της κοινωνίας σε πρωτοβάθμιες συλλογικότητες αλληλεγγύης και αντιμετώπισης της ανθρωπιστικής κρίσης που έρχονται να συμπληρώσουν άλλες παραδοσιακές συλλογικότητες πολιτιστικών και ανθρωπιστικών συλλόγων που λειτουργούν εδώ και πολλά χρόνια. Χιλιάδες πολιτιστικοί και εξωραϊστικοί σύλλογοι των χωριών και των αστικών συνοικιών αποτελούν μια πρωτοβάθμια αυτοοργάνωση της κοινωνίας με υψηλή συνειδητότητα κοινωνικής ευθύνης και ανιδιοτελούς προσφοράς. Το πρόβλημα και το θεσμικό έλλειμμα της Ελλάδας είναι ότι αυτές οι συλλογικότητες δεν έχουν κατορθώσει ως τώρα να συγκροτηθούν σε δευτεροβάθμιο επίπεδο με εξαίρεση ίσως τις εθνικοτοπικές οργανώσεις. Η σημαντικότερη ίσως αιτία είναι ότι τα τελευταία 30 χρόνια από τότε που άρχισαν οι κοινοτικές χρηματοδοτήσεις, οι πελατειακές σχέσεις εισχώρησαν και σε αυτό το πεδίο. Αντί να ενισχυθεί η δικτύωση και η συνεργασία της οργανωμένης κοινωνίας πολιτών σε ένα ισχυρό κοινωνικό υποκείμενο, το κομματικό πελατειακό σύστημα βρήκε πολλούς τρόπους να διαφθείρει και να υπονομεύσει τον εθελοντισμό. Αντί λοιπόν να ενισχύονται θεσμικά και με διαφάνεια οι αυθεντικές εθελοντικές αυτές οργανώσεις, δημιουργήθηκαν ΜΚΟ των 3 ατόμων με προνομιακές σχέσεις με τα κέντρα αποφάσεων και διανομής πόρων. Συνέπεια ήταν ο κατακερματισμός και η δυσφήμηση του χώρου αδιακρίτως.\nΚάθε προσπάθεια αυτοοργάνωσης από τα κάτω έβρισκε ισχυρή αντίσταση από οργανωμένες ελίτ που έβλεπαν την αυτοοργάνωση της κοινωνίας πολιτών ως απειλή για τα προνόμιά τους. Από την άλλη πλευρά δεν μπόρεσε να αναπτυχθεί μια θεωρία - φιλοσοφικό υπόβαθρο στη χώρα μας, για να στηρίξει την κοινωνική αυτοοργάνωση. Η θεωρία για το πρόσταγμα της αυτονομίας και της αυτοδιαχείρισης του μεγάλου Έλληνα στοχαστή Κ. Καστοριάδη θα μπορούσε να είναι μια αφετηρία στοχασμού σε μια κοινωνία που έζησε την άνοδο της ασημαντότητας και του ανορθολογισμού και τώρα πληρώνει πολύ ακριβό τίμημα. Το τίμημα της αποσάρθρωσης των κοινοτικών αξιών, η ιδιοτέλεια διεκδικήσεων πολλών ομάδων συμφερόντων, το τίμημα του συντεχνιασμού. Είναι δεδομένο ότι οι συντεχνίες και τα κλειστά συστήματα δεν θέλουν οριζόντια οργάνωση της κοινωνίας, θέλουν ιεραρχικές δομές για να διαιωνίζεται η ανισότητα.


Ωραίο και ανέμελο το καλοκαιράκι, αλλά με τον ήλιο δεν παίζουμε. Ένα καλό αντηλιακό υψηλής προστασίας όχι απλώς χρειάζεται στο νεσεσέρ σου, επιβάλλεται θα πούμε καλύτερα. Είναι ιδιαίτερα σημαντικό να μην παραλείπεις την αντηλιακή προστασία, τόσο στην πόλη, όσο και όταν βρίσκεσαι στη θάλασσα και απολαμβάνεις τις βουτιές σου.\nΤους λόγους τους έχει εξηγήσει πολλές φορές η δική μας beauty editor, Βιβή Αγγελάκη, σε αυτή εδώ τη στήλη ομορφιάς ενώ έχει βρει τα κατάλληλα αντηλιακά για όλους τους τύπους επιδερμίδας. Για εσένα που έχεις λιπαρή επιδερμίδα και δεν θες να γυαλίζεις και για εσένα που ψάχνεις το κατάλληλο αντηλιακό που αποτρέπει την αφυδάτωση. Αν, λοιπόν, έχεις εξοπλιστεί με το αντηλιακό προσώπου σου ήρθε η ώρα να προσθέσεις στο νεσεσέρ σου και ένα αντηλιακό σώματος.\nΤο καλό με τα αντηλιακά σώματος είναι ότι πλέον δεν χαρακτηρίζονται από εκείνη την βαριά υφή που κολλούσε στο σώμα. Ακόμη και αν επιλέξεις κάποιο σε μορφή γαλακτώματος θα έχει πιο ελαφριά και δροσερή υφή. Η εφαρμογή τους είναι ευχάριστη, προσφέρουν υψηλή προστασία και δεν είναι καθόλου λιπαρά. Ακολουθούν, 7 αντηλιακά σώματος για να δοκιμάσεις φέτος το καλοκαίρι.\nΑΝΤΗΛΙΑΚΟ ΓΑΛΑΚΤΩΜΑ ΣΩΜΑΤΟΣ + ΠΡΟΣΩΠΟΥ SPF50 KORRES\nΜη λιπαρό, αντηλιακό γαλάκτωμα για σώμα και πρόσωπο που προσφέρει ενεργή ενυδάτωση και μοναδική αίσθηση άνεσης. Ενισχυμένο με Γιαούρτι, φυσική πηγή πρωτεϊνών, πανθενόλη και βιταμίνη Ε. Προστασία από τη φωτογήρανση και από το ευρύ φάσμα της ακτινοβολίας UVA + UVB\nCapital Soleil Beach Protect Multi Protection Milk Αντηλιακό Γαλάκτωμα Πολλαπλής Προστασίας SPF30 Vichy\nΑντηλιακό γαλάκτωμα υψηλής προστασίας, με ενυδατική υφή που απορροφάται άμεσα και δεν αφήνει λευκά σημάδια. Ανθεκτικό στο νερό και την άμμο, βοηθά στη μείωση της ξηρότητα της επιδερμίδας που προκαλείται από το αλάτι, το χλώριο και τον αέρα.\nΑντηλιακό Γαλάκτωμα Ocean Protect SPF30 200ml Garnier\nΑντηλιακό γαλάκτωμα Υψηλής Προστασίας Υψηλή προστασία της επιδερμίδας, Σύνθεση που σέβεται τη θαλάσσια ζωή με οικολογική συσκευασία.\nNuxe Sun Delicious Lotion High Protection SPF30 Αντηλιακό Γαλάκτωμα Προσώπου & Σώματος 150ml\nΈνα αντηλιακό γαλάκτωμα που εφαρμόζεται απλά, εύκολα και γρήγορα, προσφέροντας ένα διάφανο αποτέλεσμα. «Αγκαλιάζει» την επιδερμίδα με ένα μη κολλώδες φιλμ προστασίας και το προφυλάσσει από το ηλιακό έγκαυμα.\nBEE SUN SAFE ΑΝΤΗΛΙΑΚΟ ΓΑΛΑΚΤΩΜΑ ΓΙΑ ΠΡΟΣΩΠΟ & ΣΩΜΑ SFP50 APIVITA\nΈνα πρωτοποριακό διάφανο αντηλιακό σώματος που προσφέρει βελούδινη υφή στο δέρμα χωρίς την αίσθηση λιπαρότητας. Χάρη στην καινοτομία Second Skin Technology δημιουργεί την αίσθηση ενός αόρατου «δεύτερου δέρματος» για μέγιστη προστασία εξασφαλίζοντας καλύτερη κατανομή φίλτρων και καλύτερη εφαρμογή με ένα απλό άγγιγμα χωρίς τριβή. Δεν αφήνει λευκά σημάδια, επιτρέπει στο δέρμα να αναπνέει και παραμένει σταθερό στο νερό και την εφίδρωση. Προλαμβάνει τα σημάδια της φωτογήρανσης και προστατεύει από δυσχρωμίες που δημιουργούνται από την έκθεση στον ήλιο.\nEco-Consious Hydrating lotion Αντηλιακό Γαλάκτωμα Πρόσωπο-Σώμα SPF50+ 250ml\nΗ 1η ultra υψηλή UVA προστασία με περισσότερο σεβασμό στο πλανήτη. Αυτό είναι το πρώτο αντηλιακό Anthelios που ενσωματώνει χαρτόνια στη παραγωγή του σωληναρίου ώστε να μειώσει το πρωτογενές πλαστικό κατά 45% .Η σύνθεση με τη Τεχνολογία Netlock συνδυάζει μια ultra υψηλή και ανθεκτική αντηλιακή προστασία που σέβεται περισσότερο τη θαλάσσια ζωή.


Ουαί δε υμίν... - Elpis Calling\nΑρχική Σκέψεις Ουαί δε υμίν…\nΤο “ουαί δε υμίν, γραμματείς και Φαρισαίοι υποκριταί” σήμερα, πιο επίκαιρο από ποτέ!\nΤο άκουγα ως έφηβη και φούντωνε το επαναστατικό μου! Μα όταν κατάλαβα τι σημαίνουν όλα αυτά και πόσο θα δυσκολευόμουν στη ζωή να τα εφαρμόσω, λούφαξα.\nΟι μεγάλες αλήθειες της Ζωής στο Λόγο του Θεού. Μα μωροί και τυφλοί όλοι μας! Οι διυλίζοντες τον κώνωπα, την δε κάμηλον καταπίνοντες!\nΚουραζόμαστε να καθαρίζουμε το εξωτερικό με μανία, να το ασβεστώνουμε και να το στολίζουμε, μα στο εσωτερικό αφήνουμε να παραμένει η βρωμιά και η δυσωδία!\nΤι κρίμα να έχουμε στα χέρια μας τα ωραιότερα λόγια και να τα αγνοούμε ή το χειρότερο να τα έχουμε ακούσει αλλά να κάνουμε σα να μην τα ακούσαμε ποτέ…\nΌμως, κάπως μπορώ να καταλάβω το γιατί… Είναι δύσκολο πολύ να εφαρμοστεί αυτός ο Λόγος.\nΓιατί, ενώ φαίνεται το πιο εύκολο πράγμα στον κόσμο, παραμένει εξαντλητικά δύσκολο και ανέφικτο πολλές φορές να αγαπήσουμε πραγματικά και αγνά τον Άλλο άνθρωπο σαν τον εαυτό μας.\nΚαι ίσως περάσει αυτή η σύντομη ζωή, χωρίς να έχουμε απάντηση τελικά στο “τί είναι μεγαλύτερο; το δώρο ή το θυσιαστήριο που αγιάζει το δώρο;”…\nΜεγάλη βδομάδα, Μεγάλη Δευτέρα έτους 2020!\nΤου έτους που έλαχε να μας μάθει τι πάει λάθος με τις ζωές μας, της ασημαντότητάς μας στα δεινά, στη ζωή που δεν ξέρουμε να χαρούμε ως το μέγιστο δώρο, στις μέρες που περνούν χωρίς γνώση ψυχής.\nΚαλή Μεγάλη Εβδομάδα να έχουμε όλοι και του χρόνου αλλιώς…\n… στο μέσα μας, στις επιλογές μας, στις αλήθειες μας, με χέρια απλωμένα και δυνατά για σφιχτές αγκαλιές, για λόγια αγαπητικά και ενθαρρυντικά.\nΠροηγούμενο άρθροΟι φράουλες της χαράς…\nΕπόμενο άρθροΠερνούν τόσο γρήγορα οι μέρες…\nΣκέψεις Ελπίδα Πατεράκη - 17 Σεπτεμβρίου 2018 0


enroute • 28ης Οκτωβρίου - Κάτω Χώρες\nΆμστερνταμ - Γάνδη - Μπρυζ - Βρυξέλλες - Βατερλό - Ναμούρ - Ντινάντ - Λουξεμβούργο - Ρόττερνταμ - Ντέλφτ - Χάγη Αναχώρηση: 26/10\nΗμερομηνία : 26/10/2017\nΓεια σας. Θα με ενδιέφερε να μάθω περισσότερες πληροφορίες για το ταξιδιωτικό πακέτο Κάτω Χώρες (26/10/2017).\n1η ΗΜΕΡΑ Αθήνα - Άμστερνταμ - ξενάγηση πόλης & κρουαζιέρα στα κανάλια\nΣυγκέντρωση στο αεροδρόμιο και αναχώρηση για το Άμστερνταμ με την KLM . Άφιξη και αναχώρηση για τη ξενάγηση της πόλης . Ο παραδοσιακός "Μύλος του Rembrandt"στις όχθες του ποταμού Amstel, το εντυπωσιακό "Στάδιο Αρένα", η "Heineken", το επιβλητικό "Rijksmuseum", η πανύψηλη "Δυτική Εκκλησία", το "μοναδικό Παλάτι του Βασιλιά", ο "πλωτός" Κεντρικός Σταθμός, είναι μερικά από τα πολλά αξιοθέατα μιας πόλης που "επιπλέει" στη θάλασσα. Στην συνέχεια απολαύστε μία κρουαζιέρα στα κανάλια δώρο του γραφείου μας. Τέλος μεταφορά στο ξενοδοχείο NOVOTEL AMSTERDAM CITY 4* (www.novotel.coml). Το βράδυ ο αρχηγός μας θα είναι διαθέσιμος να σας συνοδέψει σε μία βόλτα στα περίφημα κόκκινα φανάρια...την γνωστή Red Light District.\n2η ΗΜΕΡΑ Άμστερνταμ - Zaanse Scans - Βόλενταμ\nΠρωινό και ελεύθερη μέρα στη διάθεση σας. Για όποιον επιθυμεί και με την βοήθεια του αρχηγού προαιρετική επίσκεψη στα Μουσεία, Rijks, Van Gogh (έξοδα ατομικά χωρίς ξενάγηση). Για όποιον επιθυμεί μπορεί να συμμετάσχει στη προαιρετική εκδρομή (έξοδα ατομικά). στα γνωστά Zaanse Scans με τα μικρά κανάλια και τους παραδοσιακούς ανεμόμυλους αλλά και στο γραφικό λιμανάκι του Volendam όπου θα απολαύσουμε το γεύμα μας σε τοπικό εστιατόριο\n3η ΗΜΕΡΑ Άμστερντμα - Γάνδη - Μπρυζ\nΜπουφέ πρόγευμα και για τη Γάνδη και τη Μπρυζ. Στην επιβλητική Γάνδη θα επισκεφθούμε το ναό του St Bavon, όπου θα δούμε ένα αριστούργημα Τέχνης του 15ου αιώνα, το πολύπτυχο των αδερφών Van Eyck «Ο Μυστικός Αμνός» και θα περπατήσουμε τα πλακόστρωτα δρομάκια της πόλης. Εν συνέχεια θα επισκεφθούμε για την παραμυθένια Μπρυζ. Θα περπατήσουμε κατά μήκος των μαγευτικών καναλιών και των πέτρινων, μικρών, γεφυρών. Θα διασχίσουμε τα σοκάκια γύρω από το μεσαιωνικό Κωδωνοστάσιο της κεντρικής πλατείας Grotte Markt, και της Πλατείας του Δημαρχείου, Burg Markt και θα επισκεφθούμε τον καθεδρικό ναό Notre-Dame de Bruges. Άφιξη στις Βρυξέλλες όπου θα ξεναγηθούμε . Θα δούμε το καταπράσινο πάρκο Ηeysel με το ομώνυμο θρυλικό στάδιο, την Mini-Europe, το βασιλικό παλάτι, την Κινέζικη Παγόδα, το Γιαπωνέζικο Πύργο και θα φωτογραφήσουμε την πρωτότυπη αρχιτεκτονική κατασκευή του ATOMIUM. Περνώντας από το σύγχρονο κέντρο της πόλης και προχωρώντας προς το ιστορικό, θα δούμε το μπαρόκ Χρηματιστήριο, θα διασχίσουμε την αριστοκρατική πλατεία Grand-Sablon και το παρκάκι - πίνακα ζωγραφικής Square du Petit-Sablon, το νέο κλασσικό Δικαστικό Μέγαρο με κατεύθυνση την Ευρωπαϊκή Γειτονιά. Τακτοποίηση στο ξενοδοχείο NH BRUSSELS LOUISE 4* ex. City centre (www.nh-hotels.com). Το βράδυ προαιρετικός περίπατος στην Grand Plaz όπου ξεκινάμε από την Μεγάλη Πλατεία και με συνοδεία του ξεναγού μας θα περιηγηθούμε στην γύρω περιοχή.\n4η ΗΜΕΡΑ Βρυξέλλες - Βατερλό - Ναμούρ - Ντινάντ - Λουξεμβούργο\n5η ΗΜΕΡΑ Βρυξέλλες - Ρόττερνταμ - Ντέλφτ - Χάγη - Άμστερνταμ - Αθήνα\nΜπουφέ πρόγευμα και αναχώρηση για Ρόττερνταμ, στις εκβολές του ποταμού Ρήνου. Πάνω σε τεχνητά νησάκια, έχουν φυτρώσει φουτουριστικού τύπου ουρανοξύστες, προβλήτες, κρεμαστές γέφυρες σαν αυτές των Erasmus και Willem. Λίγα χιλιόμετρα πιο πέρα η ιστορική πόλη της Ολλανδίας, Ντέλφτ. Επόμενος σταθμός μας είναι η πόλη της Ειρήνης, Χάγη. Φινετσάτη, ήρεμη, αρχόντισσα. Διοικητική πρωτεύουσα της χώρας. Έδρα Διεθνών Οργανισμών για Θέματα Ειρήνης και Δικαιοσύνης, μία από τις τέσσερεις έδρες παγκοσμίως του Ο.Η.Ε. Τέλος άφιξη στο αεροδρόμιο του Άμστερνταμ για τη πτήση της επιστροφής στην Αθήνα\nΑεροπορικά εισιτήρια ΑΘΗΝΑ- ΑΜΣΤΕΡΝΤΑΜ - ΑΘΗΝΑ με την KLM\nαχθοφορικά, φιλοδωρήματα, είσοδοι σε μουσεία, μνημεία & λοιπά αξιοθέατα, και ότι δεν αναφέρεται στα προσφερόμενα.


Χάκαραν οθόνη καταστήματος αθλητικών ειδών και έβαλαν… ποpνό για δύο ώρες! | Posts Face24\nΧάκαραν οθόνη καταστήματος αθλητικών ειδών και έβαλαν… ποpνό για δύο ώρες!\nΧάκερς επέλεξαν να “χτυπήσουν “ένα κατάστημα με αθλητικά είδη! Αυτό που έκαναν είναι αδιανόητο αφού έβαλαν να παίζει… ποpνό! Οι ακατάλληλες εικόνες έπαιζαν για περίπου δύο ώρες στην μεγάλη οθόνη του…\nΧάκερς επέλεξαν να “χτυπήσουν “ένα κατάστημα με αθλητικά είδη! Αυτό που έκαναν είναι αδιανόητο αφού έβαλαν να παίζει… ποpνό! Οι ακατάλληλες εικόνες έπαιζαν για περίπου δύο ώρες στην μεγάλη οθόνη του καταστήματος.\nΔείτε επίσης: Απίστευτο: Ποιο ζώο γεννάει… διαφανή αυγά;\nΕικόνες που μόνο συνηθισμένες δεν μπορείς να τις πεις, αντίκρισαν όσοι περνούσαν από το κατάστημα της Asics στο Όκλαντ το πρωί της Κυριακής.\nΚάποιοι μερακλήδες χάκερ, είχαν καταφέρει να εισβάλουν στο σύστημα του μαγαζιού και να ελέγξουν την κεντρική οθόνη που βρίσκεται πάνω από την είσοδό του, η οποία έπαιζε διαφημιστικά μηνύματα.\nΠερίπου στις 8:00 το πρωί και για 2 ώρες, μέχρι να κάνουν την εμφάνισή τους οι πρώτοι υπάλληλοι, όποιος περνούσε από εκεί έβλεπε εικόνες σκληρού ποpνό.\n«Είναι κάτι που σίγουρα δεν περιμένεις να δεις. Το βίντεο έπαιζε για αρκετή ώρα, περίπου 2 ώρες. Από τις 8:00 μέχρι τις 10:00 που ήρθαν οι πρώτοι υπάλληλοι.\nΚάποιοι που περνούσαν από το σημείο έδειχναν σοκαρισμένοι, ενώ κάποιοι άλλοι σταματούσαν και παρακολουθούσαν», είπε ένας σεκιούριτι που δούλευε στην περιοχή.\nΑπίστευτες ουρές από Έλληνες σε δοκιμαστικά για ταινία ερωτiκού περιεχομένου!\nΈναν πραγματικό… χαμό έκαναν αρκετοί άνθρωποι, που ευελπιστούν να ξεκινήσουν την καριέρα τους στον χώρο της ερωτiκής βιομηχανίας.\nΤο μότο «καμιά δουλειά δεν είναι ντροπή» πρέπει να είχαν αρκετοί Έλληνες και όχι μόνο, που σχημάτισαν ουρές σε casting ρόλους σε ταινίες ποpνό να είναι τεράστια, όπως αποκάλυψε το περιοδικό «Espresso». Άλλωστε, όταν κάποιος έχει ανάγκη από χρήματα, όντας χτυπημένος από την οικονομική κρίση ή έχοντας μείνει άνεργος, θα κάνει οποιαδήποτε δουλειά για να τα βγάλει πέρα. Το ραντεβού με τους υποψήφιους αστέρες, είχε δοθεί από την εταιρία της Ίνας και του Τέο για την Δευτέρα το πρωί, σε γνωστό strip club του Περιστερίου.\nΕκεί λοιπόν, λίγο πριν από τις 8:30, όταν και ήταν προγραμματισμένο το ραντεβού, άρχισαν να σχηματίζονται πολύ μεγάλες ουρές από αρκετούς άνδρες, που ήθελαν να εντυπωσιάσουν την κριτική επιτροπή με τα προσόντα τους. Σιγά σιγά, με την σειρά τους περνούσαν πέρα και πέρναγαν από το κάστινγκ, με ελπίδα οτι θα ξεκινήσουν μία νέα καριέρα. Δεκάδες άτομα παρέλασαν από την πίστα, αλλά μόνο 30 θα είναι οι τυχεροί και θα ενημερωθούν τις επόμενες μέρες.\nΑνάμεσα στους υποψήφιους ποpνοστάρ που ξεχώρισαν ήταν και ένας… 62χρονος, ο οποίος εκδήλωσε ενδιαφέρον να συμμετάσχει ως απλός κομπάρσος, αλλά δεν απέρριψε και το ενδεχόμενο να έχει πιο «ενεργό» ρόλο στη σειρά, ένας… πιλότος και μια εκρηκτική παντρεμένη κοκκινομάλλα από τη Μυτιλήνη, η οποία αυτή την περίοδο είναι άνεργη. Μάλιστα, η εντυπωσιακή γυναίκα, που είναι λάτρις του swinging, μίλησε στην επιτροπή εκπροσωπώντας και τον… σύζυγό της, ο οποίος δεν μπορούσε να πάει λόγω δουλειάς!\nΣοκ στο Βόλο: Είδε τον εαυτό της να πρωταγωνιστεί σε ποpνό!\nΣοκ έπαθε μια 24χρονη από τον Βόλο, όταν είδε ένα βίντεο από την ερωτiκή της συνεύρεση που είχε μαζί με έναν 21χρονο να προβάλεται σε μέσο κοινωνικής δικτύωσης!\nΣε αυτήν, περιλαμβάνεται και ένας άγνωστος προς το παρόν συνεργός του 21χρονου, ο οποίος φέρεται ότι βιντεοσκοπούσε την ερωτiκή συνεύρεση του ζευγαριού και η προανάκριση για την ταυτοποίησή του βρίσκεται σε εξέλιξη.


Όταν ο φίλος του παιδιού σας είναι κακή επιρροή - Τι να κάνετε - Mothersblog.gr\n17 Μαϊ 2022\tΨΥΧΟΛΟΓΙΑ\nΤι να κάνετε αν το παιδί σας επηρεάζεται αρνητικά από τους φίλους του\nΜιλήστε στους γονείς του\nΚάθε γονιός γνωρίζει ότι είναι σημαντικό για τα παιδιά του να έχουν φίλους.\nΝα μπορούν να παίζουν, να έχουν κοινά ενδιαφέροντα, να μοιράζονται κάποια μυστικά μεταξύ τους.\nΤι γίνεται όμως όταν οι φίλοι ασκούν αρνητική επιρροή στο παιδί σας; Όταν το αναγκάζουν να συμπεριφέρεται με τρόπο πέρα από τον χαρακτήρα του;\nΠριν δράσετε εν βρασμώ ψυχής αποκόπτοντας το παιδί σας από τον φίλο του (που δεν είναι πάντα εφικτό ειδικά στην εφηβεία), σκεφτείτε τι άλλες εναλλακτικές έχετε.\nΕίναι πιθανό να θέλετε να ασκήσετε αρνητική κριτική για τη συμπεριφορά του φίλου του παιδιού σας, όμως καλύτερα να την κρατήσετε για τον εαυτό σας.Συνήθως τα παιδιά λειτουργούν αμυντικά και θέλουν να υπερασπιστούν τις επιλογές τους, πόσο μάλλον τους φίλους τους.\nΑυτό που μπορείτε να κάνετε είναι να εστιάσετε στηη συμπεριφορά. Αν δείτε το παιδί σας να υιοθετεί μερικούς από τους τρόπους συμπεριφοράς του φίλου του, βάλτε όρια, λέγοντας ότι δεν είναι αποδεκτοί κι ότι θα πρέπει να σκεφτεί σοβαρά τους λόγους που τον ωθεί να συμπεριφέρεται με αυτό τον τρόπο.\nΕνώ μπορεί να μην είστε σε θέση να ελέγξετε όλα όσα κάνει το παιδί σας όταν είναι με τον φίλο του, έχετε την επιλογή να θέσετε κάποια όρια. Εάν ο φίλος είναι κακή επιρροή, ίσως ένα όριο θα ήταν να κάνουν παρέα μόνο στο σπίτι σας. Με αυτόν τον τρόπο, θα παρακολουθείτε τι κάνουν. Εάν το παιδί σας είναι αρνητικό σε ένα τέτοιο ενδεχόμενο, ξεκαθαρίστε του ότι δεν έχει άλλη επιλογή.\nΣύμφωνα με το PopSugar αποφύγετε να πείτε «απλώς δεν μου αρέσει ο φίλος σου», γιατί αυτό δεν θα σας οδηγήσει πουθενά. Πρέπει να εξηγήσετε τους λόγους που δεν συμφωνείτε με τη συμπεριφορά του και πιστεύετε ότι είναι κακή επιρροή για το παιδί σας.\nΌταν δίνετε συγκεκριμένα παραδείγματα, βοηθάτε το παιδί σας να κατανοήσει τις ανησυχίες σας και ίσως ακόμη εσείς οι ίδιοι να μάθετε μερικές πληροφορίες σχετικά με το γιατί ο φίλος του συμπεριφέρεται με αυτό τον τρόπο.\n'Οπως αναφέρει ο ιστότοπος Real Simple , δεν είναι κακή ιδέα να μιλήσετε με τους γονείς του φίλου του. Ενδεχομένως να ανακαλύψετε ορισμένα πράγματα που «δικαιολογούν» τη συμπεριφορά του φίλου του παιδιού σας ή θα βοηθήσει εσάς να χειριστείτε πιο αποτελεσματικά τη συγκεκριμένη φιλία.\nΚΑΚΗ ΕΠΙΡΡΟΗ ΦΙΛΩΝ


Αδαμοπούλου Μαρία του Δημητρίου, 9 ετών - PDF ΔΩΡΕΑΝ Λήψη\nDownload "Αδαμοπούλου Μαρία του Δημητρίου, 9 ετών"\n1 Αδαμοπούλου Μαρία του Δημητρίου, 9 ετών Το μυστήριο του πασχαλινού λαγού Του Κώστα Στοφόρου «Να βγούμε;» «Όχι ακόμα», είπε ο μπαμπάς. «Δεν θα έχει έρθει. Είναι πολύ νωρίς. Κάτσε να ξυπνήσει κι ο Δημήτρης». «Ο Δημήτρης λέει πως δεν υπάρχει και πως είμαι χαζή!» διαμαρτυρήθηκε η Αντιγόνη. «Τον άκουσα κι εγώ», ήρθε συνήγορος υπεράσπισης η Έλλη. «Εσύ να μην ανακατεύεσαι!» τη μάλωσε η Βασιλική. «Μπα! Τι μας λες; Πολύ μεγάλη δεν μας το παίζεις κι εσύ;» «Δεν το παίζω. Είμαι μεγάλη. Και συ είσαι μωρό!» «Δεν είμαι μωρό!» «Σοβαρά; Εσύ παίζεις ακόμη με Μπάρμπι». «Ψέματα!» «Εσύ λες ψέματα. Θα πω στη μαμά πού ήσουνα χθες το βράδυ».\n4 Ήταν σίγουρος πως τα πρώτα δώρα βρίσκονταν στο παλιό κουρείο. Τι να είχε, άραγε, συμβεί; Ξαφνικά, η Αντιγόνη πετάχτηκε τρομαγμένη. -Κι αν ο Χάρης, ο κακός γκρίζος λαγός, έκλεψε τα γλυκά και το σημείωμά μας; -Σιγά! απάντησε ο Δημήτρης. -Μα τότε ποιος το έκανε; -Η Αντιγόνη έχει δίκιο, είπε η Έλλη. -Ωραία, είπε η Βασιλική, αυτός τα πήρε. Πώς θα τον βρούμε εμείς; -Θα πάρουμε τον σκύλο του κυρίου Γιώργου. Θα τον μυρίσει και θα τον βρούμε, είπε ο μπαμπάς. Όλοι έτρεξαν στο σπίτι του κυρίου Γιώργου, δανείστηκαν το σκύλο του και αυτός αμέσως βρήκε τον Χάρη στο προαύλιο του σχολείου. Αυτός μόλις τους είδε, πέταξε το σημείωμα του πασχαλινού λαγού και έφυγε τρέχοντας. Η Βασιλική το άρπαξε και το διάβασε: «Οι δεινόσαυροι στις μέρες μας κατοικούν εκεί, αν και κοκαλένιοι στον αρχηγό τους πιστοί» Υπογραφή: Ο Πασχαλινός Λαγός -Το μουσείο παλαιολιθικής εποχής! πετάχτηκε ο Δημήτρης και όλοι έτρεξαν προς το μουσείο. Με το που φτάσανε στο μουσείο, μπήκανε στην αίθουσα με τα οστά των δεινοσαύρων. -Σε ποιον απ όλους είναι το επόμενο στοιχείο; -Στο γράμμα έλεγε «στον αρχηγό». Άρα είναι ο τυραννόσαυρος που έχει το στοιχείο! είπε ο Δημήτρης. Και όντως το στοιχείο ήταν στην πατούσα του και έγραφε: «Εάν έρθετε και εδώ, θα βρείτε θησαυρό, σ ένα δέντρο ψηλό, με βελανίδια ένα σωρό» Υπογραφή: Ο Πασχαλινός Λαγός -Το πάρκο! Η βελανιδιά του πάρκου! είπε η Βασιλική. Μα μόλις έφτασαν, είδαν από πίσω τους τον Χάρη -Τρέξτε! Ο κακός λαγός! είπε η Αντιγόνη.\n5 Τότε ο Χάρης λυπήθηκε πολύ -Μη στεναχωριέσαι. Σε συγχωρούμε, είπε ο Δημήτρης. Χαρούμενοι πια όλοι, πήγαν στη βελανιδιά και μέσα στην κουφάλα της ήταν τα γλυκά και τα πασχαλινά αυγά!


Κανόνες Συμπεριφοράς στην Καθημερινή Επικοινωνία με Άτομα με Αναπηρία - PDF\nDownload "Κανόνες Συμπεριφοράς στην Καθημερινή Επικοινωνία με Άτομα με Αναπηρία"\n1 Κανόνες Συμπεριφοράς στην Καθημερινή Επικοινωνία με Άτομα με Αναπηρία ΕΛΛΗΝΙΚΗ ΔΗΜΟΚΡΑΤΙΑ ΓΕΝΙΚΗ ΓΡΑΜΜΑΤΕΙΑ ΕΠΙΚΟΙΝΩΝΙΑΣ ΓΕΝΙΚΗ ΓΡΑΜΜΑΤΕΙΑ ΕΝΗΜΕΡΩΣΗΣ\n2 Copyright 2009 ΓΕΝΙΚΗ ΓΡΑΜΜΑΤΕΙΑ ΕΠΙΚΟΙΝΩΝΙΑΣ ΓΕΝΙΚΗ ΓΡΑΜΜΑΤΕΙΑ ΕΝΗΜΕΡΩΣΗΣ Η παρούσα εκτός εμπορίου έκδοση προετοιμάστηκε από το Γραφείο της Γενικής Γραμματέως Επικοινωνίας ΔΙΑΤΙΘΕΤΑΙ ΔΩΡΕΑΝ Σε ηλεκτρονική μορφή η έκδοση βρίσκεται στον ιστότοπο ΚΑΛΛΙΤΕΧΝΙΚΟΣ ΣΧΕΔΙΑΣΜΟΣ Θύμιος Πρεσβύτης Θεόδωρος Αναγνωστόπουλος ARTISTIC LAYOUT Thymios Presvytis Theodoros Anagnostopoulos ΕΛΛΗΝΙΚΗ ΔΗΜΟΚΡΑΤΙΑ HELLENIC REPUBLIC ΓΕΝΙΚΗ ΓΡΑΜΜΑΤΕΙΑ ΕΠΙΚΟΙΝΩΝΙΑΣ ΓΕΝΙΚΗ ΓΡΑΜΜΑΤΕΙΑ ΕΝΗΜΕΡΩΣΗΣ SECRETARIAT GENERAL OF COMMUNICATION SECRETARIAT GENERAL OF INFORMATION Φραγκούδη 11 & Αλ. Πάντου, Καλλιθέα, Αθήνα 11 Fragoudi & Al. Pantou St., Kalithea, Athens\n3 Η Γενική Γραμματεία Επικοινωνίας Γενική Γραμματεία Ενημέρωσης σε συνεργασία με την έδρα της UNESCO του Πανεπιστημίου Μακεδονίας προχώρησε στην έκδοση αυτού του σύντομου οδηγού, που περιέχει κανόνες συμπεριφοράς καθημερινής επικοινωνίας με άτομα με αναπηρία. Εντάσσεται στο πλαίσιο των συντονισμένων δράσεων που αναπτύσσει από το 2006, η ΓΓΕ-ΓΓΕ στη θεματική «ΑμεΑ και ΜΜΕ». Η ορθότητα των όρων που χρησιμοποιούνται έχει ελεγχθεί από την Εθνική Συνομοσπονδία Ατόμων με Αναπηρία (Ε.Σ.ΑμεΑ). 3\n4 Υποχρεώσεις Κρατών Τα δικαιώματα των ατόμων με αναπηρία κατοχυρώνονται από όλες τις διεθνείς πράξεις προστασίας των δικαιωμάτων του ανθρώπου και ειδικότερα από τη Σύμβαση για τα δικαιώματα των ατόμων με αναπηρία και το Προαιρετικό Πρωτόκολλο του 2006 που τέθηκαν σε ισχύ το Για την εφαρμογή των ανωτέρω Συμβάσεων, τα κράτη μέρη θα πρέπει να προβούν σε δυο βασικές ενέργειες: Ι. Να αφυπνίσουν την κοινωνία αρχίζοντας από την οικογένεια του ατόμου με αναπηρία, για την ανάγκη σεβασμού των δικαιωμάτων του και της αξιοπρέπειάς του. καταπολεμώντας στερεότυπα, προκαταλήψεις και επιβλαβείς πρακτικές. Υιοθετώντας σε όλα τα επίπεδα του εκπαιδευτικού συστήματος το σεβασμό των δικαιωμάτων των ανθρώπων και ειδικότερα των ατόμων με αναπηρία. αναγνωρίζοντας τις ικανότητες και δεξιότητες των ατόμων με αναπηρία. Ενθαρρύνοντας τα ΜΜΕ στην προβολή ζητημάτων που αφορούν τα άτομα με αναπηρία και την προστασία τους. 4\n5 ΙΙ. Να εξασφαλίζουν προσβασιμότητα στα άτομα με αναπηρία Σε όλα τα δημόσια κτίρια, στα μέσα μεταφοράς, στο φυσικό περιβάλλον. Σε όλες τις δημόσιες και ιδιωτικές υπηρεσίες σε αστικές ή αγροτικές περιοχές. Στην τεχνολογία και στα νέα συστήματα πληροφόρησης και επικοινωνίας. 5\n6 Κανόνες Συμπεριφοράς Γενικοί Αν κρίνετε ότι υπάρχει ανάγκη να βοηθήσετε ένα άτομο με αναπηρία ρωτήστε το ποιος είναι ο καλύτερος τρόπος να το κάνετε. Προτιμήστε να μιλήσετε απευθείας στο άτομο με αναπηρία, παρά μέσω γονέα, συνεργάτη, συνοδού ή διερμηνέα. 6 Μιλήστε απλά και κατανοητά, χρησιμοποιώντας κοινές εκφράσεις, όπως «πρέπει να προλάβω», «θα έχεις νέα μου σύντομα», ανεξάρτητα από την αναπηρία που έχει το άτομο.\n7 Αν δεν έχετε οικειότητα με ένα άτομο με αναπηρία αποφύγετε να το ρωτήσετε για την αναπηρία του ή τις αιτίες της. Να είστε διακριτικός και υπομονετικός. Ενα άτομο με αναπηρία μπορεί να χρειαστεί περισσότερο χρόνο για να κάνει κάτι. Μην επαινείτε υπερβολικά ένα άτομο με αναπηρία που εκτελεί συνηθισμένες, καθημερινές εργασίες. Ενώ περιμένετε στη σειρά παραχωρήστε τη θέση σας σε ένα άτομο με αναπηρία. Μεσολαβήστε ώστε το άτομο να προχωρήσει μπροστά στη σειρά. Μη στέκεστε μπροστά του σε πολύ κοντινή απόσταση. Όταν χρησιμοποιείτε μέσα μαζικής μεταφοράς, προσφέρετε τη θέση σας στο άτομο με αναπηρία. Βοηθήστε το να επιβιβαστεί ή να αποβιβαστεί από το λεωφορείο, το τραμ ή το αεροπλάνο, αφού πρώτα ρωτήσετε με ποιο τρόπο μπορείτε να βοηθήσετε. Μη δείχνετε οίκτο σε άτομα με αναπηρία. Συμπεριφερθείτε τους ως ίσος προς ίσο, γιατί αυτό είναι. Όταν συνοδεύετε ένα παιδί που λόγω αθώας περιέργειας μπορεί να ρωτήσει για το άτομο με αναπηρία που τυγχάνει να είναι δίπλα σας, εξηγήστε του όσο πιο απλά μπορείτε ό,τι γνωρίζετε για το συγκεκριμένο είδος αναπηρίας. Μην αποτρέπετε το παιδί από το να κοιτάζει το άτομο με αναπηρία ή να ρωτήσει σχετικά. 7\n8 Ειδικοί ΑΤΟΜΑ ΜΕ ΚΙΝΗΤΙΚΗ ΑΝΑΠΗΡΙΑ Δεν κοιτάμε τα άτομα με κινητική αναπηρία με απορία ή αδιακρισία. Τα άτομα αυτά δεν έχουν κάποια νοητική αναπηρία. Συνεπώς, οποιοδήποτε βλέμμα απορίας, δυσαρέσκειας και κυρίως λύπης μπορεί να επηρεάσει την ψυχολογία τους. Δεν υποβάλλουμε αδιάκριτες ερωτήσεις που αφορούν την αναπηρία τους και πιθανόν να τα φέρουν σε δύσκολη θέση. Αν μιλάτε για λίγο με χρήστη αναπηρικού αμαξιδίου, προσπαθήστε να χαμηλώσετε στο ύψος του, ώστε να αποκτήσετε οπτική επαφή. Μην αγγίζετε τα τεχνικά βοηθήματα (πατερίτσες, μπαστούνι, αναπηρικό αμαξίδιο), παρά μόνο εάν σας ζητηθεί. Όταν συστήνεστε σε άτομο με τεχνητό ή ακρωτηριασμένο χέρι, μην αποφεύγετε να του δώσετε το χέρι σας. Δώστε το χέρι σας ή αγγίξτε το με μία φιλική χειρονομία. 8\n9 Κανόνες Συμπεριφοράς Μη στηρίζεστε σε αναπηρικό αμαξίδιο. Είναι μέρος του προσωπικού χώρου του ατόμου που το χρησιμοποιεί. Όταν συνοδεύετε κάποιον χρήστη αναπηρικού αμαξιδίου, μην κρεμάτε στο αμαξίδιο του την τσάντα σας ή σακούλες με ψώνια προκειμένου να ελαφρώσετε τα χέρια σας. Γιατί; Το αναπηρικό αμαξίδιο και τα λοιπά τεχνικά βοηθήματα θεωρούνται ως «προέκταση του σώματος» του ατόμου με αναπηρία. 9\n10 ΤΥΦΛΟΙ ΚΑΙ ΑΤΟΜΑ ΜΕ ΠΡΟΒΛΗΜΑΤΑ ΟΡΑΣΗΣ 10 Όταν συναντήσετε τυφλό ή άτομο με πρόβλημα όρασης κάντε αισθητή την παρουσία σας. Χαιρετήστε το ακουμπώντας το βραχίονά του. Ρωτήστε το εάν χρειάζεται βοήθεια και πού θέλει να πάει. Μπορείτε να πείτε το όνομα σας εφόσον σας το ζητήσει. Μην ενοχληθείτε εάν αρνηθεί τη βοήθειά σας. Απλά δεν τη χρειάζεται τη συγκεκριμένη στιγμή. Όταν συνοδεύετε τυφλό ή άτομο με πρόβλημα όρασης, αφήστε το να σας πιάσει από το βραχίονα. Πάντα να προπορεύεστε ένα βήμα, έτσι ώστε να σας ακολουθεί εύκολα. Μην ξεχνάτε ότι το σώμα σας είναι ασπίδα για αυτό. Οι οδηγίες που του δίνετε να είναι σαφείς. Χρησιμοποιήστε λεκτικούς προσδιορισμούς, όπως εμπρός-πίσω-δεξιά-αριστερά. Όταν απομακρύνεστε από κοντά του να το ενημερώνετε. Όταν του μιλάτε μην αλλάζετε τον τόνο της φωνής σας. Χρησιμοποιήστε το φυσικό σας τόνο, όπως μιλάτε σε οποιοδήποτε άλλο άτομο.\n11 ΚΩΦΑ ή ΒΑΡΗΚΟΑ ΑΤΟΜΑ Κανόνες Συμπεριφοράς Οι ακούοντες δεν θα πρέπει να αλλάζουν τη συμπεριφορά τους, όταν βρίσκονται σε περιβάλλον με κωφά ή βαρήκοα άτομα. Αυτό που πρέπει να κάνουν είναι να συμπεριφέρονται φυσιολογικά, να μην είναι νευρικοί και κυρίως να μην είναι συγκαταβατικοί. Επικεντρώστε την προσοχή σας όταν συνομιλείτε με κωφά ή βαρήκοα άτομα. Αν δεν καταλαβαίνετε τι λένε τα άτομα αυτά, ζητήστε τους να το επαναλάβουν. Μην προσποιήστε ότι καταλάβατε. 11\n12 Είναι πολύ σημαντικό να διευκρινίσουμε με ποιο τρόπο προτιμούν τα άτομα να επικοινωνούν μαζί μας. Τα περισσότερα άτομα χρησιμοποιούν την ελληνική νοηματική γλώσσα. Όμως, υπάρχουν και άλλα άτομα που προτιμούν να επικοινωνούν μέσω του γραπτού λόγου ή της χειλεανάγνωσης. Μιλάτε αργά και καθαρά σε κωφά ή βαρήκοα άτομα. Μη φωνάζετε και μη μιλάτε μέσα στο αυτί τους. Οι εκφράσεις του προσώπου σας και οι κινήσεις των χειλιών σας, βοηθούν τα άτομα να σας καταλάβουν. Αν εξακολουθείτε να μην είστε σίγουροι ότι σας έχουν καταλάβει, σημειώστε ό,τι θέλετε να πείτε. Εάν δεν είστε γνώστης της νοηματικής γλώσσας μην τη χρησιμοποιείτε, γιατί ο τρόπος που τα κωφά ή βαρήκοα άτομα και οι ακούοντες χρησιμοποιούν τις χειρονομίες και τις εκφράσεις με το σώμα, διαφέρουν τόσο σε ταχύτητα, όσο και σε ακρίβεια. Κάθε κράτος έχει δική του νοηματική γλώσσα. Αν λοιπόν βρεθείτε με κωφά ή βαρήκοα άτομα, διαφορετικής εθνικότητας, να θυμόσαστε ότι εκφράσεις ή λέξεις που ήδη γνωρίζετε στην ελληνική νοηματική, πιθανότατα να διαφέρουν. 12\n13 ΑΤΟΜΑ ΜΕ ΑΥΤΙΣΜΟ Κανόνες Συμπεριφοράς Όταν απευθύνεστε σε άτομα με αυτισμό, χρησιμοποιείτε μικρές προτάσεις που να αποτελούνται από τρεις με τέσσερις λέξεις. Τα άτομα με αυτισμό δε δέχονται αρνητικές εντολές, π.χ. προτιμήστε: «έλα μέσα», αντί για «μη βγαίνεις έξω». Αποφεύγετε τους δυνατούς θορύβους στο χώρο που βρίσκονται άτομα με αυτισμό, τις έντονες μυρωδιές, γενικά τα έντονα ερεθίσματα. Τα άτομα με αυτισμό δεν πρέπει να παραμένουν σε συνωστισμένους χώρους. Τηρείτε το ίδιο πρόγραμμα για τα άτομα με αυτισμό, αποφεύγοντας τις εκπλήξεις και τις απρόβλεπτες αλλαγές. Για να βοηθήσετε ένα άτομο με αυτισμό να συμμετάσχει σε μια δραστηριότητα, θα πρέπει να το καθοδηγήσετε με φυσικό τρόπο και τρυφερότητα, π.χ. πιάνοντάς το από το χέρι. 13\n14 ΑΤΟΜΑ ΜΕ ΣΥΝΔΡΟΜΟ DOWN Όταν θέλουμε να μάθουμε κάτι σε ένα άτομο με σύνδρομο Down, το δείχνουμε με πράξεις και όχι με λόγια. Κάθε σωστή συμπεριφορά πρέπει να επαινείται άμεσα και να ανταμείβεται. Όταν απευθυνόμαστε σε άτομα με σύνδρομο Down μιλάμε καθαρά χρησιμοποιώντας απλές εκφράσεις. Ενθαρρύνουμε τα άτομα με σύνδρομο Down να συμμετέχουν σε ομαδικά παιχνίδια και αθλήματα, τα οποία βοηθούν στην καλυτέρευση της φυσικής τους κατάστασης. Τα άτομα με σύνδρομο Down δυσκολεύονται να κάνουν δύο πράγματα ταυτόχρονα. Οι απλές και μεμονωμένες οδηγίες βοηθούν στο να αποκτήσουν αυτοπεποίθηση αίσθημα και ικανοποίησης, όταν ολοκληρώνουν κάποια εργασία. 14\n15 Κανόνες Συμπεριφοράς Όλοι μπορούμε να συμβάλουμε στην προώθηση της ισότητας και της ανθρώπινης αξίας για τα άτομα με αναπηρία. Ας κάνουμε πράξη αυτούς τους απλούς κανόνες συμπεριφοράς στην καθημερινή μας επικοινωνία. 15\n16 Προωθήστε αυτό το έντυπο ΑΘΗΝΑ-ΘΕΣΣΑΛΟΝΙΚΗ 2009 Φραγκούδη 11 και Αλ. Πάντου, Καλλιθέα, Τ.Κ Αθήνα τηλ ,\nAMEA_first 5/11/ :24 ÂÏ ΙΟΥΝΙΟΥ 2008\nAMEA_first 5/11/2008 15:24 ÂÏ 1 3 23-24 ΙΟΥΝΙΟΥ 2008 AMEA_first 5/11/2008 15:24 ÂÏ 2 Copyright 2008 ΓΕΝΙΚΗ ΓΡΑΜΜΑΤΕΙΑ ΕΠΙΚΟΙΝΩΝΙΑΣ ΓΕΝΙΚΗ ΓΡΑΜΜΑΤΕΙΑ ΕΝΗΜΕΡΩΣΗΣ Η παρούσα εκτός εµπορίου έκδοση προετοιµάστηκε


18 Φεβρουαρίου 2020 20:00:33\nΤο Ελληνικό Κέντρο Κινηματογράφου ταξιδεύει στο 70ο Διεθνές Φεστιβάλ Κινηματογράφου του Βερολίνου, από τις 20 Φεβρουαρίου έως την 1η Μαρτίου 2020, υποστηρίζοντας ενεργά τις ταινίες του, διεθνείς συμπαραγωγές οι περισσότερες, και τους δημιουργούς τους. Tο Ε.Κ.Κ θα συμμετέχει με περίπτερο στην Αγορά της Berlinale, για να προωθήσει την πρόσφατη ελληνική παραγωγή, αναπτύσσοντας διεθνείς συνεργασίες μέσω της Hellas Film, και για να προβάλλει το συγκριτικό πλεονέκτημα της χώρας ως τόπο κινηματογράφησης διεθνών παραγωγών, μέσω της Διεύθυνσης Hellenic Film Commission.\nΦέτος συμπληρώνονται πενήντα χρόνια από την παρουσίαση της «Αναπαράστασης» του Θόδωρου Αγγελόπουλου. Είναι τιμή για τον ελληνικό κινηματογράφο η προβολή της στο Forum της Berlinale, το οποίο γιορτάζει τα πενήντα χρόνια από την ίδρυσή του προβάλλοντας τις ταινίες του παρθενικού του προγράμματος. Η ελληνική παρουσία θα γίνει αισθητή στην 70η Berlinale χάρη στη συμμετοχή τεσσάρων ταινιών νέων δημιουργών με το έργο τους στο Πανόραμα, στο σημαντικό παράλληλο πρόγραμμα του φεστιβάλ, αλλά και στο πρόγραμμα Perspective Deutches Kino. Στο Πανόραμα θα κάνουν παγκόσμια πρεμιέρα οι ταινίες «Digger», «Pari» (βλ. φωτογραφία) και «Σπείρε τον άνεμο». Στο πρόγραμμα Perspective Deutches Kino θα κάνει παγκόσμια πρεμιέρα η ταινία «Φιλικά πυρά». Η αισθητική και η θεματική πολυμορφία χαρακτηρίζουν τις εν λόγω ταινίες.\nΤο ελληνογαλλικό «Digger» του πρωτοεμφανιζόμενου Τζώρτζη Γρηγοράκη έχει την μορφή σύγχρονου γουέστερν. Ενας πατέρας κι ο γιος του αναζητούν κάτι σε μια ορεινή περιοχή, τη γαλήνη της οποίας διαταράσσει μια βιομηχανία. Το αμιγώς ελληνικό «Pari» του Ιρανού Σιαμάκ Ετεμάντη, επίσης πρωτοεμφανιζόμενου σκηνοθέτη που ζει και εργάζεται στην Ελλάδα, αποτυπώνει στις εικόνες του την αγωνία μιας Ιρανής μάνας, η οποία ψάχνει τα ίχνη του εξαφανισμένου φοιτητή γιου της στην σημερινή Αθήνα.\nΣτο «Σπείρε τον άνεμο» -συμπαραγωγής Ιταλίας, Γαλλίας και Ελλάδας- ο Ντανίλο Καπούτο αφηγείται την ιστορία μιας νεαρής Ιταλίδας, η οποία επιστρέφει στον τόπο της, σε μια περιοχή του ιταλικού Νότου, και δίνει αγώνα για να σώσει τον ελαιώνα της οικογένειάς της. Στα ελληνογερμανικά «Φιλικά πυρά» της Δάφνης Χαριζάνη, μια Γερμανίδα κουρδικής καταγωγής, επαγγελματίας στρατιωτικός, συμμετέχει εθελοντικά σε μια αποστολή στο Ιράκ με σκοπό την εκπαίδευσης Κούρδων που πολεμούν το ISIS. Το αληθινό της κίνητρο, όμως, είναι η αναζήτηση της χαμένης αδελφής της. Η ελληνική παρουσία θα γίνει αισθητή και σε παράλληλες δράσεις της Berlinale.\nΕπίσης, στο τμήμα Berlinale Talents, που λειτουργεί ως πλατφόρμα του φεστιβάλ, συγκεντρώνοντας ταλέντα από όλο τον κόσμο για να παρουσιάσουν τις ταινίες τους, ή τα μελλοντικά σχέδιά τους, συμμετέχουν: η Αντιγόνη Ρώτα, ο Κωνσταντίνος Αντωνόπουλος -σκηνοθέτης και σεναριογράφος, ο Δημήτρης Τσακαλέας – σκηνοθέτης και παραγωγός ταινιών μικρού μήκους, η Βίκυ Αντωνοπούλου -διανομέας και sales agent και ο Τόμας Κούνστλερ – stop motion animator.\nTags: 70η Berlinale70ο Διεθνές Φεστιβάλ ΚινηματογράφουΒΕΡΟΛΙΝΟΕλληνικό Κέντρο Κινηματόγραφου